**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2014 m. lapkričio 20 d. Nr. T-10

Klaipėda

Posėdžio data – 2014 m. spalio 23 d.

Posėdžio pradžia – 9.00 val.

Posėdžio pirmininkai: V. Grubliauskas, A. Šulcas.

Klaipėdiečių tribūnoje pasisako V. Ščenicynas.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja­­­ 28 Tarybos nariai, nedalyvauja: J. Pliutienė, M. Rusakov, N. Istomina. Posėdyje dalyvaujančių Tarybos narių ir svečių sąrašai pridedami (1-3 priedai).

V. Lupeika išsako savo nuomonę apie Savivaldos dienos paminėjimą, apie miesto centro priežiūrą bei apie pacientų aptarnavimą Klaipėdos miesto ligoninėje. Mano, kad komisija, kovojanti su korupcija, turėtų patikrinti, kokia padėtis yra Klaipėdos miesto ligoninėje.

L. Petraitienė išsako savo nuomonę apie Šilutės pl. 60 namo kieme statomus požeminius šiukšlių konteinerius.

A. Barbšys išsako savo nuomonę apie civilinės saugos būseną mieste bei apie gautą iš V. Titovo paneigimą dėl Rygoje išsakytų kalbų. Pasiūlo V. Titovui atsistatydinti iš miesto Tarybos narių.

SVARSTYTA. Darbotvarkės tvirtinimas.

V. Grubliauskas informuoja, kad pagrindinėje darbotvarkėje yra 36 klausimai, papildomų klausimų – 5.

J. Simonavičiūtė siūlo atidėti pagrindinės darbotvarkės:

10 klausimą „Dėl Klaipėdos miesto savivaldybės kultūros centrų kultūros ir meno darbuotojų atestavimo komisijos sudarymo ir įgaliojimų suteikimo Klaipėdos miesto savivaldybės administracijos direktoriui“;

17 klausimą „Dėl turto perdavimo valdyti, naudoti ir disponuoti patikėjimo teise Klaipėdos kūno kultūros ir rekreacijos centrui“;

30 klausimą „Dėl UAB „Miesto energija“ Klaipėdos miesto laisvojoje ekonominėje zonoje tiekiamos šilumos bazinės kainos dedamųjų nustatymo“.

A. Šulcas prašo, pristatant 1-ąjį papildomos darbotvarkės klausimą „Dėl Klaipėdos miesto savivaldybės tarybos 2006 m. lapkričio 30 d. sprendimo Nr. T2-353 „Dėl uosto ir rezervinės teritorijos tarp Baltijos pr. tęsinio ir Varnėnų g. detaliojo plano patvirtinimo“ pakeitimo“ paaiškinti, kodėl keičiama daugiau negu 10 metų galiojusi nuostata, jog Keleivių ir krovinių terminalas gali pradėti veikti tik tuomet, kai bus baigta Baltijos-Minijos sankryžos bent jau I etapas.

Bendru sutarimu pritarta siūlymui išbraukti pagrindinės darbotvarkės 10, 17 ir 30 klausimus.

Balsavimu (už – 27, prieš – 0, susilaikė – 0) patvirtinta darbotvarkė su pakeitimais.

DARBOTVARKĖ:

1. Dėl Klaipėdos miesto savivaldybės tarybos 2014 m. vasario 13 d. sprendimo Nr. T2-27 „Dėl Klaipėdos miesto savivaldybės privatizavimo fondo 2014 metų sąmatos patvirtinimo“ pakeitimo. Pranešėja R. Kambaraitė.

2. Dėl teritorijos Smiltynėje (apie 6 ha), Klaipėdoje, detaliojo plano koncepcijos patvirtinimo. Pranešėja M. Žekonytė.

3. Dėl teritorijos Smiltynėje (apie 10 ha), Klaipėdoje, detaliojo plano koncepcijos patvirtinimo. Pranešėja M. Žekonytė.

4. Dėl Klaipėdos „Pajūrio“ pagrindinės mokyklos nuostatų patvirtinimo. Pranešėja
L. Prižgintienė.

5. Dėl Klaipėdos Adomo Brako dailės mokyklos nuostatų patvirtinimo. Pranešėja
L. Prižgintienė.

6. Dėl Klaipėdos Juozo Karoso muzikos mokyklos nuostatų patvirtinimo. Pranešėja
L. Prižgintienė.

7. Dėl Klaipėdos lopšelio-darželio „Boružėlė“ nuostatų patvirtinimo. Pranešėja
L. Prižgintienė.

8. Dėl Klaipėdos lopšelio-darželio „Rūta“ nuostatų patvirtinimo. Pranešėja L. Prižgintienė.

9. Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo. Pranešėja J. Ceplienė.

10. Dėl projekto „Klaipėdos Vydūno vidurinės mokyklos ir Klaipėdos Salio Šemerio suaugusiųjų gimnazijos pastato Klaipėdoje, Sulupės g. 26, rekonstravimas“, projekto kodas
Nr. VP3-3.4-ŪM-03-V-04-122, finansavimo užtikrinimo. Pranešėja E. Jurkevičienė.

11. Dėl 2014–2020 metų integruotos teritorijos vystymo programos rengimo Klaipėdos mieste. Pranešėja E. Jurkevičienė.

12. Dėl Klaipėdos miesto savivaldybės triukšmo prevencijos veiksmų plano 2014–2018 metams patvirtinimo. Pranešėja J. Asadauskienė.

13. Dėl pripažinto netinkamu (negalimu) naudoti valstybei nuosavybės teise priklausančio ilgalaikio materialiojo turto nurašymo ir likvidavimo. Pranešėjas E. Simokaitis.

14. Dėl leidimo privatizuoti (pirkti) gyvenamąsias patalpas. Pranešėjas E. Simokaitis.

15. Dėl turto perdavimo valdyti, naudoti ir disponuoti patikėjimo teise. Pranešėjas
E. Simokaitis.

16. Dėl atleidimo nuo nekilnojamojo turto mokesčio mokėjimo. Pranešėja J. Uptienė.

17. Dėl atleidimo nuo nekilnojamojo turto mokesčio mokėjimo. Pranešėja J. Uptienė.

18. Dėl Lietuvos sporto draugijos „Žalgiris“ atleidimo nuo žemės nuomos mokesčio mokėjimo. Pranešėja J. Uptienė.

19. Dėl fiksuotų pajamų mokesčio dydžių, taikomų įsigyjant verslo liudijimus 2015 metais vykdomai veiklai, patvirtinimo. Pranešėja J. Uptienė.

20. Dėl Klaipėdos miesto nevyriausybinių organizacijų tarybos sudėties patvirtinimo. Pranešėja A. Liesytė.

21. Dėl 2015 metų paskelbimo Senjorų metais. Pranešėja A. Liesytė.

22. Dėl vidutinės kuro įsigijimo kainos patvirtinimo. Pranešėja A. Liesytė.

23. Dėl Klaipėdos miesto savivaldybės tarybos 2014 m. sausio 30 d. sprendimo Nr. T2-2 „Dėl Piniginės socialinės paramos teikimo tvarkos aprašo patvirtinimo“ pakeitimo. Pranešėja
A. Liesytė.

24. Dėl Klaipėdos miesto savivaldybės tarybos 2004 m. birželio 23 d. sprendimo
Nr. 1-274 „Dėl viešojo tualeto Kopų g. 1A, Melnragėje, paslaugų teikimo tarifų nustatymo“ pakeitimo. Pranešėja I. Šakalienė.

25. Dėl viešųjų konteinerinių tualetų paslaugos teikimo tarifo patvirtinimo. Pranešėja
I. Šakalienė.

26. Dėl Klaipėdos miesto savivaldybės tarybos 2011 m. rugsėjo 23 d. sprendimo Nr. T2‑288 „Dėl Vietinės rinkliavos už gyvūnų (šunų, kačių) registravimą ir laikymą daugiabučiuose namuose Klaipėdos mieste nuostatų patvirtinimo“ pakeitimo. Pranešėja
I. Šakalienė.

27. Dėl Klaipėdos miesto savivaldybės tarybos 2010 m. lapkričio 25 d. sprendimo
Nr. T2-330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“ pakeitimo. Pranešėja D. Berankienė.

28. Dėl keleivių vežimo kainų patvirtinimo. Pranešėjas R. Mockus.

29. Dėl Klaipėdos miesto savivaldybės tarybos 2013 m. gegužės 30 d. sprendimo
Nr. T2-132 „Dėl VšĮ „Klaipėdos keleivinis transportas“ teikiamų paslaugų įkainių patvirtinimo“ pakeitimo. Pranešėjas R. Mockus.

30. Dėl Klaipėdos miesto savivaldybės tarybos 2012 m. liepos 26 d. sprendimo Nr. T2-196 „Dėl vietinės rinkliavos už naudojimąsi savivaldybės tarybos nustatytomis vietomis automobiliams statyti tvarkos“ pakeitimo. Pranešėjas R. Mockus.

31. Dėl Klaipėdos miesto savivaldybės tarybos 2013 m. lapkričio 28 d. sprendimo
Nr. T2-300 „Dėl Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“ pakeitimo. Pranešėja A. Šnepetienė.

32. Dėl Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimo. Pranešėja A. Šnepetienė.

33. Dėl Klaipėdos miesto savivaldybės tarybos 2000 m. gruodžio 21 d. sprendimo Nr. 229 „Dėl Vietinės rinkliavos nuostatų ir dydžių patvirtinimo“ pakeitimo. Pranešėjas M. Poimanskis.

34. Dėl Klaipėdos miesto savivaldybės tarybos 2006 m. lapkričio 30 d. sprendimo Nr. T2-353 „Dėl uosto ir rezervinės teritorijos tarp Baltijos pr. tęsinio ir Varnėnų g. detaliojo plano patvirtinimo“ pakeitimo. Pranešėja J. Simonavičiūtė.

35. Dėl savivaldybės švietimo įstaigų patalpų suteikimo paslaugos kainos nustatymo. Pranešėja L. Prižgintienė.

36. Dėl Liudviko Stulpino atminimo įamžinimo Klaipėdoje. Pranešėjas N. Lendraitis.

37. Dėl Klaipėdos miesto akademinių reikalų tarybos sudėties patvirtinimo. Pranešėja
N. Laužikienė.

38. Dėl viešosios įstaigos Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainių patvirtinimo. Pranešėja E. Deltuvaitė.

1. SVARSTYTA. Klaipėdos miesto savivaldybės tarybos 2014 m. vasario 13 d. sprendimo Nr. T2-27 „Dėl Klaipėdos miesto savivaldybės privatizavimo fondo 2014 metų sąmatos patvirtinimo“ pakeitimas.

Pranešėja – R. Kambaraitė, Finansų skyriaus vedėja. Aiškina, kad sprendimo projektu siūloma didinti pajamas, kadangi yra gauta daugiau lėšų į Privatizavimo fondą ir yra poreikis skirti 632,4 tūkst. Lt Baltijos prospekto ir Minijos gatvės sankryžos rekonstrukcijai, taip pat 140,0 tūkst. Lt Klaipėdos „Smeltės“ progimnazijos remontui. Informuoja, kad sprendimo projektui pritarė Finansų ir ekonomikos komitetas.

A. Barbšys klausia, kodėl atsirado poreikis skirti 632,4 tūkst. Lt Baltijos prospekto ir Minijos gatvės sankryžos rekonstrukcijai.

R. Kambaraitė sako, kad uostas neapmoka išankstinių sąskaitų, o AB LESTO atlieka darbus, tik pervedus lėšas. Atlikus darbus, uostui bus pateiktos sąskaitos ir uostas Savivaldybei grąžins paskolintas lėšas.

A. Velykienė patikslina, kad Klaipėdos savivaldybės biudžeto lėšų šiam projektui nebus panaudota.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2014 m. vasario 13 d. sprendimo Nr. T2-27 „Dėl Klaipėdos miesto savivaldybės privatizavimo fondo 2014 metų sąmatos patvirtinimo“ pakeitimo:

„1. Pakeisti Klaipėdos miesto savivaldybės privatizavimo fondo 2014 metų sąmatą, patvirtintą Klaipėdos miesto savivaldybės tarybos 2014 m. vasario 13 d. sprendimu Nr. T2-27 „Dėl Klaipėdos miesto savivaldybės privatizavimo fondo 2014 metų sąmatos patvirtinimo“, ir ją išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje“

BALSUOTA: už – 26, prieš – 0, susilaikė – 1.

2. SVARSTYTA. Teritorijos Smiltynėje (apie 6 ha), Klaipėdoje, detaliojo plano koncepcijos patvirtinimas.

Pranešėja – M. Žekonytė, Urbanistikos skyriaus vyr. specialistė. Aiškina, kad teritorijos Smiltynėje (apie 6 ha) detaliojo plano tikslai – nustatyti buvusių karinių objektų pritaikymo ar rekreacijos objektų atkūrimo reglamentus ir teritorijos tvarkymo režimą, nustatyti susisiekimo ir infrastruktūros koridorius, suformuoti žemės sklypus ir išnagrinėti galimybes paplūdimius aptarnaujančių ar atkuriamų objektų, sanitarinių mazgų statybai.

NUSPRĘSTA. Pritarti sprendimo projektui. Priimti sprendimą dėl teritorijos Smiltynėje (apie 6 ha), Klaipėdoje, detaliojo plano koncepcijos patvirtinimo:

„1. Patvirtinti teritorijos Smiltynėje (apie 6 ha), Klaipėdoje, detaliojo plano koncepciją (pridedama – brėžinys ir aiškinamasis raštas).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaikė – 0.

3. SVARSTYTA. Teritorijos Smiltynėje (apie 10 ha), Klaipėdoje, detaliojo plano koncepcijos patvirtinimas.

Pranešėja – M. Žekonytė, Urbanistikos skyriaus vyr. specialistė. Aiškina, kad teritorijos Smiltynėje (apie 10 ha) detaliojo plano tikslai – nustatyti buvusių karinių objektų pritaikymo ar rekreacijos objektų atkūrimo reglamentus ir teritorijos tvarkymo režimą, nustatyti susisiekimo ir infrastruktūros koridorius, suformuoti žemės sklypus ir išnagrinėti galimybes paplūdimius aptarnaujančių ar atkuriamų objektų, sanitarinių mazgų statybai.

NUSPRĘSTA. Pritarti sprendimo projektui. Priimti sprendimą dėl teritorijos Smiltynėje (apie 10 ha), Klaipėdoje, detaliojo plano koncepcijos patvirtinimo:

„1. Patvirtinti teritorijos Smiltynėje (apie 10 ha), Klaipėdoje, detaliojo plano koncepciją (pridedama – brėžinys ir aiškinamasis raštas).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš –0, susilaikė – 0.

4. SVARSTYTA. Klaipėdos „Pajūrio“ pagrindinės mokyklos nuostatų patvirtinimas.

Pranešėja – L. Prižgintienė, Švietimo skyriaus vedėja. Aiškina, kad sprendimo projektu siūloma pakeisti Klaipėdos „Pajūrio“ pagrindinės mokyklos nuostatus, kurie neatitinka teisės aktų reikalavimų.

NUSPRĘSTA. Pritarti sprendimo projektui. Priimti sprendimą dėl Klaipėdos „Pajūrio“ pagrindinės mokyklos nuostatų patvirtinimo:

„1. Patvirtinti Klaipėdos „Pajūrio“ pagrindinės mokyklos nuostatus (pridedama).

 2. Įgalioti Liną Stankutę, Klaipėdos „Pajūrio“ pagrindinės mokyklos direktorę, pasirašyti nuostatus ir įregistruoti juos Juridinių asmenų registre.

 3. Pripažinti netekusiu galios Klaipėdos miesto savivaldybės administracijos direktoriaus 2007 m. rugpjūčio 31 d. įsakymą Nr. AD1-2004 „Dėl Klaipėdos „Pajūrio“ pagrindinės mokyklos nuostatų patvirtinimo ir įgaliojimų suteikimo“.

BALSUOTA: už – 27, prieš – 0, susilaikė – 0.

5. SVARSTYTA. Klaipėdos Adomo Brako dailės mokyklos nuostatų patvirtinimas.

Pranešėja – L. Prižgintienė, Švietimo skyriaus vedėja. Aiškina, kad sprendimo projektu siūloma pakeisti Klaipėdos Adomo Brako dailės mokyklos nuostatus, kurie neatitinka teisės aktų reikalavimų.

NUSPRĘSTA. Pritarti sprendimo projektui. Priimti sprendimą dėl Klaipėdos Adomo Brako dailės mokyklos nuostatų patvirtinimo:

„ 1. Patvirtinti Klaipėdos Adomo Brako dailės mokyklos nuostatus (pridedama).

2. Įgalioti Violetą Beresnevičienę, Klaipėdos Adomo Brako dailės mokyklos direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2006 m. vasario 1 d. įsakymą Nr. AD1-203 „Dėl Klaipėdos Adomo Brako dailės mokyklos nuostatų patvirtinimo“.

BALSUOTA: už – 26, prieš – 0, susilaikė – 0.

6. SVARSTYTA. Klaipėdos Juozo Karoso muzikos mokyklos nuostatų patvirtinimas.

Pranešėja – L. Prižgintienė, Švietimo skyriaus vedėja. Aiškina, kad sprendimo projekto esmė – pakeisti Klaipėdos Juozo Karoso muzikos mokyklos nuostatus, kurie neatitinka teisės aktų reikalavimų.

NUSPRĘSTA. Pritarti sprendimo projektui. Priimti sprendimą dėl Klaipėdos Juozo Karoso muzikos mokyklos nuostatų patvirtinimo:

„ 1. Patvirtinti Klaipėdos Juozo Karoso muzikos mokyklos nuostatus (pridedama).

2. Įgalioti Sigitą Kusą, Klaipėdos Juozo Karoso muzikos mokyklos direktorių, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2006 m. sausio 11 d. įsakymą Nr. AD1-45 „Dėl Klaipėdos Juozo Karoso muzikos mokyklos nuostatų patvirtinimo“.

BALSUOTA: už – 27, prieš – 0, susilaikė – 0.

7. SVARSTYTA. Klaipėdos lopšelio-darželio „Boružėlė“ nuostatų patvirtinimas.

Pranešėja – L. Prižgintienė, Švietimo skyriaus vedėja. Aiškina, kad sprendimo projekto esmė – pakeisti Klaipėdos lopšelio-darželio „Boružėlė“ nuostatus, kurie neatitinka teisės aktų reikalavimų.

NUSPRĘSTA. Pritarti sprendimo projektui. Priimti sprendimą dėl Klaipėdos lopšelio-darželio „Boružėlė“ nuostatų patvirtinimo:

„ 1. Patvirtinti Klaipėdos lopšelio-darželio „Boružėlė“ nuostatus (pridedama).

2. Įgalioti Reginą Dimienę, Klaipėdos lopšelio-darželio „Boružėlė“ direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2006 m. vasario 9 d. įsakymą Nr. AD1-274 „Dėl Klaipėdos lopšelio-darželio „Boružėlė“ nuostatų patvirtinimo“.

BALSUOTA: už – 26, prieš – 0, susilaikė – 0.

8. SVARSTYTA. Klaipėdos lopšelio-darželio „Rūta“ nuostatų patvirtinimas.

Pranešėja – L. Prižgintienė, Švietimo skyriaus vedėja. Aiškina, kad sprendimo projekto esmė – pakeisti Klaipėdos lopšelio-darželio „Rūta“ nuostatus, kurie neatitinka teisės aktų reikalavimų.

NUSPRĘSTA. Pritarti sprendimo projektui. Priimti sprendimą dėl Klaipėdos lopšelio-darželio „Rūta“ nuostatų patvirtinimo:

„ 1. Patvirtinti Klaipėdos lopšelio-darželio „Rūta“ nuostatus (pridedama).

2. Įgalioti Ingą Petravičienę, Klaipėdos lopšelio-darželio „Rūta“ direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2006 m. vasario 7 d. įsakymą Nr. AD1-240 „Dėl Klaipėdos lopšelio-darželio „Rūta“ nuostatų patvirtinimo“.

BALSUOTA: už – 25, prieš – 0, susilaikė – 0.

9. SVARSTYTA. Klaipėdos miesto savivaldybės švietimo įstaigų didžiausio leistino pareigybių skaičiaus nustatymas.

Pranešėja – J. Ceplienė, Planavimo ir analizės skyriaus vedėja. Aiškina, kad teikiamo sprendimo projekto uždaviniai yra nustatyti didžiausią leistiną pareigybių skaičių darbuotojų, dirbančių pagal darbo sutartis švietimo įstaigose ir panaikinti savivaldybės teisės aktą, kuris nebeatitinka pasikeitusios situacijos švietimo įstaigose, prasidėjus naujiems mokslo metams. Pritarus šiam sprendimo projektui, švietimo įstaigose sumažės 33,77 etatai. Informuoja, kad sprendimo projektui pritarė Ugdymo ir jaunimo reikalų bei Finansų ir ekonomikos komitetai.

A. Barbšys klausia, ar padidėja iš savivaldybės biudžeto išlaikomų etatų skaičius.

J. Ceplienė sako, kad bendram rezultate sumažėjimas yra 33,77 etatais, 2015 metams lėšų mažėjimas biudžete būtų apie 606 tūkst. Lt.

A. Barbšys mano, kad iš savivaldybės biudžeto išlaikomų etatų skaičius padidės ir tai savivaldybei kainuos daugiau 220 tūkst. Lt.

S. Budinas aiškina, kad biudžete bus sutaupoma apie 600 tūkst. Lt.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo:

„1. Patvirtinti:

1.1. Klaipėdos miesto savivaldybės bendrojo ugdymo mokyklų didžiausią leistiną pareigybių skaičių (1 priedas);

1.2. Klaipėdos miesto savivaldybės ikimokyklinio ugdymo įstaigų ir mokyklų-darželių didžiausią leistiną pareigybių skaičių (2 priedas);

1.3. Klaipėdos mieto savivaldybės neformaliojo švietimo įstaigų didžiausią leistiną pareigybių skaičių (3 priedas);

1.4. Klaipėdos miesto savivaldybės švietimo pagalbos įstaigų didžiausią leistiną pareigybių skaičių (4 priedas).

2. Pavesti Klaipėdos miesto savivaldybės administracijai nustatyti didžiausią leistiną pedagoginių valandų (kontaktinių ir nekontaktinių) skaičių bendrojo ugdymo mokyklose ir neformaliojo vaikų švietimo įstaigose mokslo metams pagal Bendruosius ugdymo planus ir klasių komplektų skaičių.

3. Pripažinti netekusiu galios Klaipėdos miesto savivaldybės tarybos 2012 m. rugpjūčio 30 d. sprendimą Nr. T2-222 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaikė – 1.

10. SVARSTYTA. Projekto „Klaipėdos Vydūno vidurinės mokyklos ir Klaipėdos Salio Šemerio suaugusiųjų gimnazijos pastato Klaipėdoje, Sulupės g. 26, rekonstravimas“, projekto kodas
Nr. VP3-3.4-ŪM-03-V-04-122, finansavimo užtikrinimas.

Pranešėja – E. Jurkevičienė, Projektų skyriaus vedėja. Aiškina, kad rengiamo sprendimo tikslas – sudaryti prielaidas projekto Klaipėdos Vydūno vidurinės mokyklos ir Klaipėdos Salio Šemerio suaugusiųjų gimnazijos pastato rekonstravimas, iš dalies finansuojamo Europos Sąjungos lėšomis, energetinių priemonių įgyvendinimui pilna apimtimi pagal parengtą techninį projektą.

Informuoja, kad yra gauta Vyriausybės atstovo pastaba dėl preambulėje nurodytų Vietos savivaldos įstatymo straipsnių. Prašo leisti patikslinti preambulę – vietoje „16 straipsnio 2 dalies 41 punktu ir 18 straipsnio 1 dalimi“ įrašyti „50 straipsnio 3 dalimi“.

J. Simonavičiūtė aiškina, kad sprendimo projektas teikiamas, kadangi techninio projekto rengimo metu išryškėjo klaidos ir dabar yra tikslinamos darbų apimtys. 2001 m. mokykla iš dalies buvo renovuota. Renovacijos metu buvo užmūryti langai, tačiau mokykla Registrų centre pakeitimų neužfiksavo. Savivaldybė, gavusi neteisingus duomenis, pradėjo ruošti investicinį projektą. Energetinis auditas duomenų nepatikslino. Techninio projekto rengimo metu projektuotojai pamatė, kad langai yra užmūryti, todėl didėja sienų plotas.

Z. Šličytė sako, kad objektinę sąmatą sudarė vienas asmuo ir suderino tik UAB „Konsolė“. Sprendime neįrašyta 813351,68 Lt skaičiuojamoji kaina. Klausia, ar yra garantija, kad ši suma dar nepadidės.

E. Jurkevičienė sako, kad objektinę sąmatą pateikė rangovas, kuris rengė techninį projektą. Objektinėje sąmatoje yra sisteminiai įkainiai.

A. Barbšys sako, kad jau kovo mėnesį buvo žinoma, jog bus reikalingos didesnės darbų apimtys ir per tą laiką nebuvo neišsiaiškinti kaltininkai.

J. Simonavičiūtė sako, kad ji turės nustatyti, kas kaltas. Aiškina, kad devynis mėnesius buvo susirašinėjama su VšĮ „Lietuvos
verslo paramos agentūra“ (toliau – LVPA) ir Viešųjų pirkimų komisija.

N. Čapas klausia, ar objektinės sąmatos 2 pozicijoje „pastato išorės sienų šiltinimas“ visoms sienoms, ar neįskaičiuotam plotui, nurodyta 1 kv. m. kaina – 657 Lt.

E. Jurkevičienė sako, kad ta suma yra papildomoms sienoms. Tai yra sisteminiai įkainiai, tiksli kaina paaiškės po viešųjų pirkimų.

R. Taraškevičius sako, kad tikisi, jog bus atliktas tyrimas ir Taryba gaus informaciją apie personalijas, kurios tiesiogiai yra atsakingos už padarytas klaidas. Klausia, ar nebuvo sprendžiamas klausimas, kad papildomi darbai, kaip energetinio projekto dalis, būtų finansuojami iš LVPA.

J. Simonavičiūtė sako, kad LVPA neatsisako papildomai daliai grąžinti pinigus.

A. Barbšys klausia, kas atliks papildomus darbus.

J. Simonavičiūtė sako, kad po konkurso paskelbimo ir naujo rangovo parinkimo, reikės atsikirti dalis.

Z. Šličytė sako, kad negali balsuoti už sprendimo projektą, nes yra galimybė didinti sumą, kadangi sprendimu konkreti suma nenustatoma. Siūlo nepritarti sprendimo projektui.

A. Barbšys sutinka, kad reikia mokyklą sutvarkyti. Mano, jog asmenys, dėl kurių kaltės negalima jos sutvarkyti Europos Sąjungos lėšomis ir reikalingos papildomos savivaldybės lėšos, turi prisiimti atsakomybę.

V. Lupeika sako, jog tikisi, jog J. Simonavičiūtė tikrai pareikalaus asmeninės atsakomybės.

R. Taraškevičius sako, kad sprendimo projektą Finansų ir ekonomikos komitetas nagrinėjo labai įdėmiai, sprendimui pritarė. Jei nebus užtikrintas projekto finansavimas, Europos Sąjungos pinigai šio projekto gali visiškai nepasiekti.

S. Budinas siūlo priimti sprendimą, užtikrinti projekto finansavimą bei išsiaiškinti atsakingus už padarytas klaidas.

Pertrauka.

A. Balnionienė, Liberalų sąjūdžio frakcijos vardu, pritaria nuomonei, kad sprendimą reikia priimti. Frakcija šiuo klausimu balsuos – „už“.

V. Grubliauskas, sako, kad frakcija taip pat apsisprendė, kad sprendimo projektas ir visas su juo susijęs procesas būtų įvertintas Antikorupcinės komisijos.

A. Barbšys, Tėvynės sąjungos – Lietuvos krikščionys demokratų frakcijos vardu, pritaria nuomonei, kad mokyklą reikia sutvarkyti. Pažymi, kad jei per devynis mėnesius nebuvo nustatyti ir įvardinti kaltininkai, tuomet už susidariusią situaciją yra atsakinga Savivaldybės administracijos direktorė, o jei šios atsakomybės nereikalaujama, tai atsakinga – valdančioji dauguma. Balsuos – „laisvai“.

V. Grubliauskas siūlo balsuoti už sprendimo projektą su pakeitimu sprendimo projekto preambulėje.

NUSPRĘSTA. Pritarti sprendimo projektui (su pakeitimu). Priimti sprendimą dėl projekto „Klaipėdos Vydūno vidurinės mokyklos ir Klaipėdos Salio Šemerio suaugusiųjų gimnazijos pastato Klaipėdoje, Sulupės g. 26, rekonstravimas“, projekto kodas Nr. VP3-3.4-ŪM-03-V-04-122, finansavimo užtikrinimo:

„1. Užtikrinti projekto „Klaipėdos Vydūno vidurinės mokyklos ir Klaipėdos Salio Šemerio suaugusiųjų gimnazijos pastato Klaipėdoje, Sulupės g. 26, rekonstravimas“, projekto kodas Nr. VP3-3.4-ŪM-03-V-04-122, išlaidų, neatitinkančių tinkamumo finansuoti ES lėšomis reikalavimų, finansavimą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaikė – 3.

11. SVARSTYTA. 2014–2020 metų integruotos teritorijos vystymo programos rengimas Klaipėdos mieste.

Pranešėja – E. Jurkevičienė, Projektų skyriaus vedėja. Aiškina, kad sprendimo projektu siekiama pritarti teritorijos riboms, kurioje numatyta įgyvendinti integruotą teritorijos vystymo programą, nustatyti tikslinės ir susietos teritorijos ribas bei patvirtinti Klaipėdos miesto tikslinės teritorijos vystymo 2014-2020 m. programos įgyvendinamų projektų sąrašą. Informuoja, kad sprendimo projektui pritarė trys komitetai.

Informuoja, kad yra gauta Vyriausybės atstovo pastaba dėl preambulėje nurodytų Vietos savivaldos įstatymo straipsnių. Prašo leisti patikslinti preambulę – vietoje „16 straipsnio 2 dalies 41 punktu“ įrašyti „16 straipsnio 2 dalies 40 punktu“ ir papildyti preambulę, jog vadovaujamasi ir 50 straipsnio 3 dalimi.

A. Grublys sako, kad į tikslinę teritoriją įtraukta Pranciškaus asyžiečio vienuolyno teritorija, kuri yra už 8 km nuo teritorijos. Klausia, ar šios teritorijos įtraukimas į tikslinę teritoriją nenukreips visus pinigus skiriamus visos teritorijos išvystymui.

E. Jurkevičienė sako, kad šitai teritorijai pasiūlyta suteikti susietos teritorijos statusą tik tuomet, kai buvo gauti ministerijų raštiški patikinimai, jog tikslinės teritorijos lėšos tikrai negali būti ir nebus naudojamos Pranciškonų projektams įgyvendinti. Lietuvos Respublikos sveikatos ministerija siūlo iš valstybės finansuojamų projektų skirti 12 mln. Lt vienam jų projektui, Švietimo ministerija siūlo padidinti Klaipėdos regionui pagal vieną priemonę skirtą finansavimą, tačiau ne tą, kuris skiriamas Klaipėdos regiono savivaldybėms, o kitų savivaldybių sąskaita skirti daugiau Klaipėdos regionui. Yra raštiški ministerijų patikinimai, kad Pranciškonų projektai bus finansuojami ne Klaipėdos miesto projektų sąskaita.

V. Vareikis klausia, kas pasiūlė vienuolyno teritoriją įtraukti kaip gretutinę į esamą projektą.

A. Velykienė sako, kad yra Lietuvos Respublikos vidaus reikalų ministerijos raštas, jog iš 80 mln. Lt planuojamų miestui tikslinėms integruotoms programoms, Pranciškonų teritorijos projektams, nebus skiriamos lėšos. Vyriausybės lygmeniu buvo prašoma Klaipėdos miesto tarybos priimti sprendimą dėl susietos teritorijos, ir kad ši teritorija nebūtų eliminuota. Lėšos bus papildomai gaunamos Vyriausybės lygmeniu per šakines ministerijas.

A. Barbšys sako, kad teritorija išsiplėtė, nors lėšų sumažėjo, kai kuriems objektams jų nenumatyta.

E. Jurkevičienė sako, kad į projektą įtraukiamos kitos teritorijos tam, kad šakinės ministerijos turėtų papildomų kriterijų iš savo lėšų skirti lėšas šių projektų įgyvendinimui, ne tikslinės teritorijos lėšomis.

R. Taraškevičius klausia, kas numatoma padaryti už 5 mln. Lt Atgimimo aikštėje.

A. Velykienė sako, kad yra įsipareigojimas Muzikiniam teatrui spręsti automobilių statymo problemą, kuri bus susijusi su Muzikinio teatro rekonstrukcija. Centrinėje miesto dalyje iš esmės automobilių statymo sistemos nėra. Aplinkiniai viešbučiai tam tikrą dalį lėšų norėtų nukreipti į aikštelių įrengimą.

L. Petraitienė sako, kad į programą papildomai įtraukta Saulėtekio mokykla, baseinas, Atgimimo aikštė. Gali būti, jog nebeliks lėšų kompleksiniam kiemų sutvarkymui, nes jos bus atiduotos didiesiems objektams.

A. Velykienė sako, kad dėl baseino finansavimo Klaipėdos miesto savivaldybė yra pasirašiusi sutartį su Lietuvos Respublikos vidaus reikalų ministerija. Jo įtraukimas į susietą teritoriją atveriama galimybę, kad baseinas gautų prioritetą. Saulėtekio mokykla įtraukta į susietą teritoriją, kadangi visi viešieji pastatai, kurie yra susietoje teritorijoje, vertinami per energetinio efektyvumo priemonę.

A. Barbšys klausia, kas numatoma padaryti už 4,7 mln. Lt Jono kalnelio prieigose.

E. Jurkevičienė sako, kad yra galimybė įrengi fontanus ir sutvarkyti Jono kalnelio prieigas.

A. Barbšys sako, kad projekto tikslas buvo už 100 mln. Lt sutvarkyti problemines teritorijas, kad būtų saugu vaikščioti miestiečiams, tačiau tik penktadalis skiriamų lėšų atitinka gyvenamos aplinkos pagerinimą. Nei Bastionų tilto statyba, nei Jono kalnelio grojantys fontanai nepatenka į šią užduotį.

N. Čapas sako, kad skiriama 80 mln. Lt Europos Sąjungos lėšų. Susidaro nuomonė, kad siekiama, jog šios lėšos Klaipėdai nebūtų skiriamos. Siūlo balsuoti už sprendimo projektą.

R. Staševičiūtė sako, kad Strateginiame miesto vystymosi plane yra visi objektai, esantys tikslinėje teritorijoje, todėl jei yra galimybė atsinaujinti tiek gyvenamąsias, tiek viešąsias erdves, reikia baigti diskusijas ir balsuoti.

V. Čepas sako, kad Lietuvos Respublikos Vyriausybėje paskutiniame posėdyje buvo pasakyta, kad pinigai Mažesniųjų brolių ordino vienuolynui bus skiriami iš valstybės investicijų programos ir iš Regioninės plėtros programos. Siūlo balsuoti už projektą.

L. Petraitienė sako, kad turėjo viltį, jog bus pagerintos eilinių klaipėdiečių gyvenimo sąlygos, tačiau papildomų objektų įtraukimas kelia abejonių. Balsuos už šį projektą. Mano, kad praktiškai politinė valdžia mieste nepriima sprendimų, juos priima – Savivaldybės administracija.

A. Šulcas sako, kad įtraukus į tikslinę teritoriją vienuolyno teritoriją, ateis papildomos investicijos į miestą. Siūlo pritarti sprendimo projektui.

R. Taraškevičius sako, kad prieš keturiolika mėnesių buvo priimtas pirminis sprendimas, šiandiena jis naikinamas ir priimamas kitas sprendimas. Tam, kad nereikėtų po metų vėl keisti teritorijas, siūlo jas patvirtinti ir balsuoti už sprendimo projektą.

V. Grubliauskas sako, kad galima diskutuoti dėl prioritetų, tačiau visos investicijos, ir kalba apie integruotą teritoriją, kuri išauga, yra to paties miesto teritorija. Siūlo balsuoti.

NUSPRĘSTA. Pritarti sprendimo projektui (su pakeitimu). Priimti sprendimą dėl 2014–2020 metų integruotos teritorijos vystymo programos rengimo Klaipėdos mieste:

„1. Dalyvauti rengiant ir įgyvendinant 2014–2020 metų integruotą teritorijos vystymo programą Klaipėdos mieste.

2. Užtikrinti rengiamos 2014–2020 metų integruotos teritorijos vystymo programos bendrąjį finansavimą.

3. Pritarti 543 ha teritorijos tarp Taikos pr., Sausio 15-osios g., Pilies g., Šiaurinio rago, Naujojo Sodo g., Vytauto g., Liepų g., Mokyklos g., Šilutės pl., Baltijos pr., Taikos pr., Naikupės g., Minijos g., Dubysos g., Taikos pr. ir Mažesniųjų brolių ordino Lietuvos šv. Kazimiero provincijos Klaipėdos šv. Pranciškaus Asyžiečio vienuolyno teritorijos prie Savanorių prospekto, kurioje numatyta įgyvendinti integruotą teritorijos vystymo programą, ribų nustatymui pagal pridedamą schemą, iš jų:

3.1. 247 ha tikslinės teritorijos tarp Taikos pr., Galinio Pylimo g., Aukštosios g., Turgaus g., Tiltų g., Danės g., Mokyklos g., Šilutės pl., Kauno g. ribų nustatymui;

3.2. 296 ha susietų teritorijų ribų nustatymui.

4. Patvirtinti Klaipėdos miesto tikslinės teritorijos vystymo 2014–2020 m. programos projektų sąrašą (pridedama).

5. Pripažinti netekusiu galios Klaipėdos miesto savivaldybės tarybos 2013 m. rugpjūčio 29 d. sprendimą Nr. T2-209 „Dėl 2014–2020 metų integruotos teritorijos vystymo programos rengimo Klaipėdos mieste“.

BALSUOTA: už – 23, prieš – 0, susilaikė – 1.

12. SVARSTYTA. Klaipėdos miesto savivaldybės triukšmo prevencijos veiksmų plano 2014–2018 metams patvirtinimas.

Pranešėja – J. Asadauskienė, Sveikatos apsaugos skyriaus vedėja. Aiškina, kad sprendimo projektu siūloma patvirtinti parengtą Klaipėdos miesto savivaldybės triukšmo prevencijos veiksmų planą 2014-2018 metams bei numatyti priemones ir veiksmus siekiant valdyti triukšmą ir jo poveikį sveikatai Klaipėdos mieste 2014-2018 metų laikotarpiu. Už triukšmo plane numatytų prevencijos priemonių įgyvendinimą atsakingi Klaipėdos miesto savivaldybės administracijos skyriai, kiek jų kuruojama sritis susijusi su prevencijos priemonių taikymo objektais. Prašo leisti pataisyti sprendimo projekto preambulę – išbraukti nuorodą į Triukšmo valdymo įstatymą, kadangi nuo spalio 1 d. šita nuostata nebegalioja. Analogiškai tą pačią poziciją siūlo išbraukti plano 3 puslapio 2.1 punkto 6 eilutę.

L. Petraitienė sako, kad 25 puslapyje yra eilutė „Parengi techninį projektą bei rekonstruoti Pajūrio g. bei Rokiškio g. ruožą nuo Pakruojo g. iki Utenos g.“. Teigia, jog šioje teritorijoje triukšmo nėra, todėl neaišku kodėl ši eilutė įtraukta į planą.

J. Asadauskienė sako, kad šiame plane daugelis pozicijų yra iškelta iš dokumentų, kurie yra Strateginiame plėtros plane.

L. Petraitienė klausia, ką duoda eiliniam klaipėdiečiui šis planas.

J. Asadauskienė sako, kad planą rengė direktorės įsakymu sudaryta darbo grupė, jis buvo paskelbtas internete, buvo gauta keletas pasiūlymų iš visuomenės.

A. Barbšys klausia, ar šiame plane yra tik konstatuojama, jog reikia spręsti Nemuno gatvės dviejų namų gyventojų problemas dėl geležinkelio transporto eismo keliamo triukšmo.

J. Asadauskienė sako, kad yra parengtas priemonių planas, kuris palaipsniui bus pradėtas vykdyti.

NUSPRĘSTA. Pritarti sprendimo projektui (su pakeitimais). Priimti sprendimą dėl Klaipėdos miesto savivaldybės triukšmo prevencijos veiksmų plano 2014–2018 metams patvirtinimo:

„patvirtinti Klaipėdos miesto savivaldybės triukšmo prevencijos veiksmų planą 2014–2018 metams (pridedama).“

BALSUOTA: už – 21, prieš – 0, susilaikė – 1.

13. SVARSTYTA. Pripažinto netinkamu (negalimu) naudoti valstybei nuosavybės teise priklausančio ilgalaikio materialiojo turto nurašymas ir likvidavimas.

Pranešėjas – E. Simokaitis, Turto skyriaus vedėjo pavaduotojas. Aiškina, kad sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį ir Klaipėdos miesto savivaldybės administracijos patikėjimo teise valdomą, naudojamą ir disponuojamą ilgalaikį materialųjį turtą – kompiuterinę ir programinę įrangą.

NUSPRĘSTA. Pritarti sprendimo projektui. Priimti sprendimą dėl pripažinto netinkamu (negalimu) naudoti valstybei nuosavybės teise priklausančio ilgalaikio materialiojo turto nurašymo ir likvidavimo:

„1. Nurašyti pripažintą netinkamu (negalimu) naudoti dėl fizinio (t. y. visiškai prarado praktinę ir prekinę vertę) ir funkcinio (technologinio) nusidėvėjimo valstybei nuosavybės teise priklausantį ir Klaipėdos miesto savivaldybės administracijos patikėjimo teise valdomą, naudojamą ir disponuojamą ilgalaikį materialųjį turtą, kurio bendra įsigijimo vertė – 14432,00 Lt, likutinė vertė 2014 m. spalio 1 d. – 0,00 Lt (priedas).

2. Pavesti Klaipėdos miesto savivaldybės administracijai organizuoti 1 punkte nurodyto turto perdavimą atliekų tvarkytojams, nurašymą ir likvidavimą.“

BALSUOTA: už – 21, prieš – 0, susilaikė – 0.

14. SVARSTYTA. Leidimas privatizuoti (pirkti) gyvenamąsias patalpas.

Pranešėjas – E. Simokaitis, Turto skyriaus vedėjo pavaduotojas. Aiškina, kad sprendimo projektu siūloma įgyvendinti savivaldybės gyvenamųjų patalpų nuomininkų prašymus dėl leidimo privatizuoti (pirkti) nuomojamas savivaldybei nuosavybės teise priklausančias gyvenamąsias patalpas, atlikti privatizavimo procedūras.

NUSPRĘSTA. Pritarti sprendimo projektui. Priimti sprendimą dėl leidimo privatizuoti (pirkti) gyvenamąsias patalpas.

„leisti privatizuoti (pirkti) savivaldybei nuosavybės teise priklausančias gyvenamąsias patalpas:

1. S. P., (*duomenys neskelbtini*), Klaipėdoje, 36,17 kv. metro ploto gyvenamosios patalpos, unikalus Nr. (*duomenys neskelbtini*), namo statybos metai – 1987. Kaina – 1641,91 Lt (vienas tūkstantis šeši šimtai keturiasdešimt vienas litas 91 ct) (475,53 Eur);

2. J. Š., (*duomenys neskelbtini*), Klaipėdoje, 54,68 kv. metro ploto gyvenamosios patalpos, unikalus Nr. (*duomenys neskelbtini*), namo statybos metai – 1991. Kaina – 2909,57 Lt(du tūkstančiai devyni šimtai devyni litai 57 ct) (842,67 Eur);

3. L. C., (*duomenys neskelbtini*), Klaipėdoje, 46,86 kv. metro ploto gyvenamosios patalpos, unikalus Nr. (*duomenys neskelbtini*), namo statybos metai – 1970. Kaina – 1921,88 Lt(vienas tūkstantis devyni šimtai dvidešimt vienas litas 88 ct) (556,62 Eur).“

BALSUOTA: už – 24, prieš – 0, susilaikė – 0.

15. SVARSTYTA. Turto perdavimas valdyti, naudoti ir disponuoti patikėjimo teise.

Pranešėjas – E. Simokaitis, Turto skyriaus vedėjo pavaduotojas. Aiškina, kad sprendimo projektu siūloma Klaipėdos miesto savivaldybės biudžetinėms įstaigoms perduoti valdyti, naudoti ir disponuoti patikėjimo teise savivaldybei priklausantį ilgalaikį ir trumpalaikį materialųjį turtą pagal pridedamą priedą.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise:

”1. Perduoti Klaipėdos miesto savivaldybei nuosavybės teise priklausančias ir biudžetinės įstaigos Klaipėdos moksleivių saviraiškos centro patikėjimo teise valdomas negyvenamąsias patalpas Baltijos pr. 63, Klaipėdoje (unikalus Nr. 2197-1000-4015, patalpų žymėjimo indeksai: nuo 1-1 iki 1-5, nuo 1-39 iki 1-54, nuo 2-1 iki 2-10, bendras perduodamas plotas – 533,95 kv. metro), valdyti, naudoti ir disponuoti patikėjimo teise biudžetinei įstaigai Klaipėdos lopšeliui-darželiui „Šermukšnėlė“.

2. Perduoti Klaipėdos miesto savivaldybės biudžetinėms įstaigoms valdyti, naudoti ir disponuoti patikėjimo teise Klaipėdos miesto savivaldybei nuosavybės teise priklausantį ilgalaikį materialųjį turtą, kurio bendra įsigijimo vertė – 603 719,60Lt, bendra likutinė vertė 2014-09-30 – 82 036,70Lt, ir trumpalaikį materialųjį turtą, kurio bendra įsigijimo vertė – 39 605,20Lt (priedas).“

BALSUOTA: už – 23, prieš – 0, susilaikė – 1.

16. SVARSTYTA. Atleidimas nuo nekilnojamojo turto mokesčio mokėjimo.

Pranešėja – J. Uptienė, Mokesčių skyriaus vedėja. Aiškina, kad sprendimo projektu siūloma suteikti 6 įmonėms ir 2 fiziniams asmenims nekilnojamojo turto mokesčio lengvatas. Sprendimo projektui pritarė Savivaldybės turto komitetas bei Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl atleidimo nuo nekilnojamojo turto mokesčio mokėjimo:

„1. UAB „PETAURA“ (kodas 141482786), vykdančią mažos parduotuvėlės veiklą Klaipėdos miesto istorinėje dalyje, adresu: Tiltų g. 19, Klaipėda, nuo 2013 metų 1980 Lt nekilnojamojo turto mokesčio, kurį sudaro 50 proc. apskaičiuotos sumos, mokėjimo;

2. I. R. MADOS NAMAI, UAB (kodas 301741471), vykdančią meno dirbinių iš tekstilės gamybos ir prekybos veiklą Klaipėdos miesto istorinėje dalyje, adresu: Turgaus a. 17, Klaipėda, nuo 2013 metų 1347 Lt nekilnojamojo turto dalies (40 proc.) mokesčio, kurį sudaro 100 proc. apskaičiuotos sumos, mokėjimo;

3. UAB „ŠIŠIONIŠKIS“ (kodas 141524979), vykdančią mažos kavinės veiklą Klaipėdos miesto istorinėje dalyje, adresu: H. Manto g. 40A, Klaipėda, nuo 2013 metų 1010 Lt nekilnojamojo turto mokesčio, kurį sudaro 30 proc. apskaičiuotos sumos, mokėjimo;

4. UAB „FRIEDRICHO PASAŽAS“ (kodas 140766513), vykdančią lauko kavinės veiklą Klaipėdos miesto istorinėse dalyse, adresu: H. Manto g. 5, Klaipėda, ir vykdančią mažų parduotuvėlių ir mažų kavinių veiklą bei teikiančią sanitarinių mazgų, atitinkančių higienos normas, viešas paslaugas penkiose viešojo maitinimo įstaigose, adresu: Tiltų g. 26A, Klaipėda, nuo 2013 metų apskaičiuotos 7833 Lt nekilnojamojo turto mokesčio sumos mokėjimo;

5. UAB „EXAMODA“ (kodas 300151222), vykdančią mažų parduotuvėlių veiklą Klaipėdos miesto istorinėse dalyse, adresu: Didžioji Vandens g. 16-1 ir H. Manto g. 8, Klaipėda, nuo 2013 metų 2035 Lt nekilnojamojo turto mokesčio, kurį sudaro 50 proc. ir 30 proc. apskaičiuotos sumos, mokėjimo;

6. UAB „BANDUŽIAI“ (kodas 140915067), kurios nuosavybės teise priklausančiose patalpose, esančiose Klaipėdos miesto istorinėje dalyje, adresu: H. Manto g. 27-1, Klaipėda, vykdoma kepyklėlės–konditerijos parduotuvės veikla, nuo 2013 metų 2569 Lt nekilnojamojo turto mokesčio, kurį sudaro 30 proc. apskaičiuotos sumos, mokėjimo;

7. A. T. (*duomenys neskelbtini*), atlikusią pastato fasado remonto darbus Klaipėdos miesto istorinėje dalyje, adresu: Vytauto g. 32, Klaipėda, nuo 6766 Lt nekilnojamojo turto mokesčio mokėjimo, iš jų: už 2013 metus – 3582 Lt, už 2014 metus – 3184 Lt;

8. M. S. (*duomenys neskelbtini*), atlikusį pastato fasado remonto darbus Klaipėdos miesto istorinėje dalyje, adresu: S. Daukanto g. 21, Klaipėda, nuo 21360 Lt nekilnojamojo turto mokesčio mokėjimo, iš jų: už 2012 metus – 7120 Lt, už 2013 metus – 7120 Lt ir už 2014 metus – 7120 Lt.“

BALSUOTA: už – 18, prieš – 0, susilaikė – 4.

17. SVARSTYTA. Atleidimas nuo nekilnojamojo turto mokesčio mokėjimo.

Pranešėja – J. Uptienė, Mokesčių skyriaus vedėja. Aiškina, kad sprendimo projektas parengtas vadovaujantis Klaipėdos apygardos administracinio teismo sprendimu, kuriuo Klaipėdos miesto savivaldybės administracija įpareigota D. Lukošiūnienės grožio salono „MONRIDA“ prašymą „Dėl nekilnojamojo turto mokesčio lengvatos“ išnagrinėti iš naujo. Įmonė 2014 m. kovo
3 d. Klaipėdos miesto savivaldybės administracijai pateikė prašymą suteikti nekilnojamojo turto mokesčio (toliau – NTM) lengvatą pagal Klaipėdos miesto savivaldybės tarybos sprendimu „Dėl nekilnojamojo turto mokesčio lengvatų Klaipėdos miesto istorinėse dalyse teikimo“ patvirtintą Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašo (toliau – Aprašas) punktus „2.4.1. mažų parduotuvėlių, kurių prekybinės salės plotas iki 100 kvadratinių metrų ir vykdančių nelicencijuojamą veiklą“ ir „2.4.7. sanitarinių mazgų, atitinkančių higienos normas, viešas paslaugų teikimas“. Pagal Aprašo 13 p. Investicijų ir ekonomikos departamento Tarptautinių ryšių, verslo plėtros ir turizmo skyrius 2014-03-14 raštu pateikė išvadą, kad įmonė neatitinka Aprašo 2.4.1. punkto reikalavimų, nes grožio salone nėra įrengtos atskiros patalpos, kurios atitiktų mažos parduotuvėlės veiklą, neturi atskiro kasos aparato ir papildomai nurodė, kad įmonė faktiškai neteikia sanitarinių mazgų viešųjų paslaugų, kaip numatyta Aprašo 2.4.7. punkte. Mokesčių skyrius, išnagrinėjęs visus pateiktus dokumentus ir Tarptautinių ryšių, verslo plėtros ir turizmo skyriaus išvadą, vadovaudamasis Aprašo 17 p., pasiūlė Savivaldybės administracijos direktoriui atmesti prašymą ir Savivaldybės administracijos direktorės vardu parengė raštišką atsakymo projektą. Įmonei 2014 m. kovo 24 d. išsiųstas raštas su nurodytomis motyvuotomis prašymo atmetimo priežastimis. Įmonė dėl Savivaldybės administracijos sprendimo pateikė skundą teismui. Administracinėje byloje Klaipėdos apygardos administracinis teismas 2014 m. rugpjūčio 27 d. nusprendė įmonės skundą patenkinti iš dalies: panaikino Klaipėdos miesto savivaldybės administracijos 2014 m. kovo 24 d. atsakymą ir įpareigojo Klaipėdos miesto savivaldybės administraciją Įmonės prašymą dėl NTM lengvatos išnagrinėti iš naujo. Teismas šį sprendimą motyvuoja tuo, kad įvertinus visumą, nepakankamai surinkta įrodymų, kad nėra vykdoma mažų parduotuvėlių veikla, taip pat teigia, kad įmonė pagal Aprašo reikalavimus atliko visus veiksmus dėl teikiamų sanitarinių mazgų viešųjų paslaugų. Teisės skyriaus specialistai, įvertinę Klaipėdos apygardos administracinio teismo sprendimą, nutarė tęsti teisinį ginčą dėl teismo sprendimo dalies dėl Įmonės veiklos atitikimo kaip mažos parduotuvėlės vykdomą veiklą, nes VĮ „Registrų centras“ patalpos įregistruotos kaip „Grožio salonas“, pagrindinė naudojimo paskirtis – „Paslaugų“ ir faktiškai nevykdoma veikla, skatinanti turizmą. Teisės skyriaus specialistai dėl teismo sprendimo dalies dėl sanitarinių mazgų, atitinkančių higienos normas, viešų paslaugų teikimo nusprendė teisinio ginčo netęsti ir teikti tarybai sprendimą dėl NTM lengvatos suteikimo/nesuteikimo. Pažymėtina, kad pagal Aprašo 4 p. įmonei už sanitarinių mazgų, atitinkančių higienos normas, viešų paslaugų teikimą per metus gali būti suteikta 600 Lt NTM lengvata.

Informuoja, kad yra parengti ir pateikti Tarybai du sprendimo projektai: pirmas –
„Dėl atleidimo nuo nekilnojamojo turto mokesčio mokėjimo“, antras (alternatyvus) – „Dėl neatleidimo nuo nekilnojamojo turto mokesčio mokėjimo“. Finansų ir ekonomikos komitetas pasisakė už antrą sprendimo projekto variantą „Dėl neatleidimo nuo nekilnojamojo turto mokesčio mokėjimo“.

R. Taraškevičius sako, kadangi Finansų ir ekonomikos komitetui buvo pateikti du sprendimo projekto variantai, komitetas apsisprendė ir siūlo Tarybai balsuoti dėl pritarimo sprendimo projektui, kuriuo nepritariama lengvatos suteikimui.

V. Grubliauskas siūlo apsispręsti dėl Finansų ir ekonomikos siūlymo balsuoti už sprendimo projektą, kuriuo nepritariama lengvatos suteikimui. Bendru sutarimu pritarta komiteto siūlymui balsuoti dėl pritarimo sprendimo projektui „Dėl neatleidimo nuo nekilnojamojo turto mokesčio mokėjimo“.

NUSPRĘSTA. Pritarti alternatyviam sprendimo projekto variantui. Priimti sprendimą dėl neatleidimo nuo nekilnojamojo turto mokesčio mokėjimo:

„neatleisti savivaldybės biudžeto sąskaita D. Lukošiūnienės grožio salono „MONRIDA“ (kodas 241904740) nuo 2013 metų nekilnojamojo turto mokesčio – 600 Lt mokėjimo, nes neteikė sanitarinių mazgų, atitinkančių higienos normas, viešųjų paslaugų Klaipėdos miesto istorinėje dalyje, adresu: Bangų g. 9, Klaipėda.“

BALSUOTA: už – 22, prieš – 1, susilaikė – 1.

18. SVARSTYTA. Lietuvos sporto draugijos „Žalgiris“ atleidimas nuo žemės nuomos mokesčio mokėjimo.

Pranešėja – J. Uptienė, Mokesčių skyriaus vedėja. Aiškina, kad sprendimo projektu siūloma savivaldybės biudžeto sąskaita Lietuvos sporto draugijai „Žalgiris“ suteikti valstybinės žemės nuomos mokesčio už 2014 metus 50 proc. lengvatą už žemės sklypo dalies, esančios adresu Taikos pr. 70, Klaipėdoje, nuomą. Sprendimo projektui pritarė Finansų ir ekonomikos bei Ugdymo ir jaunio reikalų komitetai.

NUSPRĘSTA. Pritarti sprendimo projektui. Priimti sprendimą dėl Lietuvos sporto draugijos „Žalgiris“ atleidimo nuo žemės nuomos mokesčio mokėjimo:

„atleisti Lietuvos sporto draugiją „Žalgiris“ (kodas 290649150) nuo 2014 metų žemės nuomos mokesčio dalies – 8449,92 Lt, kurią sudaro 50 proc. apskaičiuotos sumos, mokėjimo savivaldybės biudžeto sąskaita už valstybinės žemės sklypo dalį (1,3451 ha), esančią adresu: Taikos pr. 70, Klaipėdoje.“

BALSUOTA: už – 21, prieš – 0, susilaikė – 1.

19. SVARSTYTA. Fiksuotų pajamų mokesčio dydžių, taikomų įsigyjant verslo liudijimus 2015 metais vykdomai veiklai, patvirtinimas.

Pranešėja – J. Uptienė, Mokesčių skyriaus vedėja. Aiškina, kad sprendimo projekto esmė ir tikslas – nustatyti fiksuotus pajamų mokesčio dydžius, kurie bus taikomi įsigyjant verslo liudijimus veiklai, vykdomai 2015 metais Klaipėdos m. savivaldybės teritorijoje ir Lietuvos Respublikoje. Pagal Lietuvos Respublikos gyventojų pajamų mokesčio įstatymo (toliau - GPMĮ) nuostatas savivaldybių tarybos nustato fiksuotus pajamų mokesčio dydžius veiklai, kuria verčiamasi turint verslo liudijimą. Pagal GPMĮ 6 str. nuostatas fiksuoto dydžio pajamų mokestis už išduodamus verslo liudijimus negali būti mažesnis už pajamų mokestį, apskaičiuotą nuo dvylikos minimaliųjų mėnesinių algų, galiojančių mokestinio laikotarpio, einančio prieš mokestinį laikotarpį, kuriam įsigyjamas verslo liudijimas, spalio 1 dieną, ir pritaikius pajamų mokesčio tarifą, galiosiantį to mokestinio laikotarpio, kuriam įsigyjamas verslo liudijimas, sausio 1 d. Sprendimo projektui pritarė Finansų ir ekonomikos komitetas bei Miesto ūkio ir aplinkosaugos komitetas.

NUSPRĘSTA. Pritarti sprendimo projektui. Priimti sprendimą dėl fiksuotų pajamų mokesčio dydžių, taikomų įsigyjant verslo liudijimus 2015 metais vykdomai veiklai, patvirtinimo:

„1. Patvirtinti Fiksuotų pajamų mokesčio dydžių, taikomų įsigyjant verslo liudijimus 2015 metais vykdomai veiklai, sąrašą (pridedama).

2. Patvirtinti 2015 metais verslo liudijimus įsigyjantiems gyventojams taikomų lengvatų sąrašą (pridedama).

3. Pripažinti netekusiu galios Klaipėdos miesto savivaldybės tarybos 2013 m. lapkričio 28 d. sprendimą Nr. T2-295 „Dėl fiksuotų pajamų mokesčio dydžių, taikomų įsigyjant verslo liudijimus 2014 metais vykdomai veiklai, patvirtinimo“.

4. Nustatyti, kad šis sprendimas įsigalioja 2015 m. sausio 1 d.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaikė – 0.

20. SVARSTYTA. Klaipėdos miesto nevyriausybinių organizacijų tarybos sudėties patvirtinimas.

Pranešėja – A. Liesytė, Socialinės paramos skyriaus vedėja. Aiškina, kad Klaipėdos miesto savivaldybės tarybos 2014 m. liepos 31 d. sprendimu patvirtinti Klaipėdos miesto nevyriausybinių organizacijų tarybos nuostatai, kuriuose reglamentuojamas šios tarybos sudarymas ir darbo organizavimas. Šeimos tarybą sudaro 9 nevyriausybinių organizacijų, dirbančiųsocialinėje, sveikatos, kultūros, sporto, švietimo, ekologijos bei gamtosaugos, demokratijos plėtros bei žmogaus teisių apsaugos, jaunimo ir pensininkų srityje, atstovai, po 1 atstovą iš savivaldybės tarybos Socialinių reikalų, Ugdymo ir jaunimo reikalų, Miesto ūkio ir aplinkosaugos, Finansų ir ekonomikos bei Strateginės plėtros komitetų, 4 atstovai iš Savivaldybės administracijos ir savivaldybės įstaigų.

A. Barbšys siūlo V. Titovui atsisakyti būti Klaipėdos miesto nevyriausybinių organizacijų tarybos nariu bei prisiimti atsakomybę ir atsistatydinti iš Klaipėdos miesto savivaldybės tarybos narių, nes sulaužė priesaiką kaip Tarybos narys Lietuvos Respublikai.

V. Titovas sako, kad nenori dirbti Klaipėdos miesto nevyriausybinių organizacijų taryboje, nes jau yra kadencijos pabaiga ir per keturis mėnesius nieko joje nebepadarys. Informuoja, kad sutikimo dėl dalyvavimo Klaipėdos miesto nevyriausybinių organizacijų tarybos darbe nedavė, ir niekas jo neklausė. Dėl A. Barbšio siūlymo atsistatydinti iš Tarybos narių, sako, kad A. Barbšys gali atsistatydinti, jei jam nepatinka kartu dirbti.

A. Liesytė sako, kad komitetas rengėjams pateikė protokolo išrašą dėl kandidatūros.

S. Budinas sako, kad komiteto nariai matė tikimybę ir galimybę pasitikėti V. Titovu.

A. Šulcas sako, kad visos visuomeninės tarybos ir komisijos prie Tarybos sudaromos kadencijai. Kol bus sudaryta ši taryba, kol įsigalios sprendimas, baigsis įgaliojimai, todėl, galbūt, būtų tikslinga atidėti klausimo svarstymą.

V. Lupeika sako, kad turėjo būti atsiklausta V. Titovo dėl sutikimo dalyvauti tarybos darbe.

V. Čepas pasiūlo į Klaipėdos miesto nevyriausybinių organizacijų tarybos sudėtį, vietoje V. Titovo, savo kandidatūrą.

R. Taraškevičius siūlo priimti sprendimą, pritarti V. Čepo siūlymui.

V. Grubliauskas siūlo atidėti sprendimo projekto svarstymą, komitetui dar kartą apsvarstyti kandidatūrą.

A. Grublys sako, kad miesto nevyriausybinės organizacijos jau keletą mėnesių laukia šios tarybos patvirtinimo. Siūlo patvirtinti tarybą be V. Titovo kandidatūros.

L. Petraitienė pritaria siūlymui patvirtinti tarybą.

S. Budinas siūlo dabar patvirtinti tarybą be Ugdymo ir jaunimo reikalų komiteto atstovo. Komitetas dar kartą apsvarstys kandidatūrą ir papildomai deleguos savo narį į šią tarybą.

A. Barbšys pritaria S. Budino siūlymui.

V. Grubliauskas siūlo apsispręsti dėl šios tarybos sudėties patvirtinimo be V. Titovo kandidatūros, o komitetui apsvarstyti ir teikti naują kandidatūrą. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto nevyriausybinių organizacijų tarybos sudėties patvirtinimo:

„1. Patvirtinti šios sudėties Klaipėdos miesto nevyriausybinių organizacijų tarybą:

Inga Aksamitauskaitė-Bružienė, VšĮ LCC tarptautinio universiteto Regioninės plėtros ir ryšių su absolventais vadovė;

Jurgis Andriuška, visuomeninės organizacijos „Pozityvus gyvenimas“ vadovas;

Airida Čėsnienė, Klaipėdos miesto savivaldybės administracijos jaunimo reikalų koordinatorė;

Jurgita Činauskaitė-Cetiner, sporto klubo „Okinava“ projektų vadovė;

Algirdas Grublys, Klaipėdos miesto savivaldybės tarybos Miesto ūkio ir aplinkosaugos komiteto narys;

Ginter Harner, BĮ Klaipėdos miesto globos namų direktorius;

Linas Jurevičius, Klaipėdos miesto ekologų klubo „Žalioji žemė“ narys;

Virginija Kairienė, Žemaitijos rašytojų bendrijos pirmininkė;

Jurgita Kulevičienė, labdaros ir paramos fondo „Dienvidis“ direktorė;

Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

Alvydas Lenkauskas, BĮ Klaipėdos miesto savivaldybės kultūros centro Žvejų rūmų direktorius;

Lilija Petraitienė, Klaipėdos miesto savivaldybės tarybos Finansų ir ekonomikos komiteto narė;

Julija Pliutienė, Klaipėdos miesto savivaldybės tarybos Socialinių reikalų komiteto pirmininkė;

Renalda Senavaitienė, nevyriausybinių organizacijų asociacijos „Klaipėdos piliečiai“ pirmininkė;

Lina Skrupskelienė, Klaipėdos miesto savivaldybės tarybos Strateginės plėtros komiteto narė;

Aivaras Vaiginis, Klaipėdos jaunimo organizacijų asociacijos „Apskritasis stalas“ l. e. pirmininko pareigas;

Janina Žemaičiūnienė, Lietuvos pensininkų sąjungos „Bočiai“ Klaipėdos Pajūrio bendrijos pirmininkė.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaikė – 0.

21. SVARSTYTA. 2015 metų paskelbimas Senjorų metais.

Pranešėja – A. Liesytė, Socialinės paramos skyriaus vedėja. Aiškina, kad sprendimo projektas parengtas siekiant 2015 m. paskelbti Senjorų metais ir sudaryti sąlygas senjorams įgyvendinti savo sumanymus, iniciatyvas, skatinti aktyviai veikti įvairiose srityse, pagerbti šiuos garbius piliečius.

A. Barbšys klausia, ką duos šis paskelbimas, ir ar tai nėra valdančiųjų noras prieš rinkimus pritraukti senjorų balsus.

A. Liesytė sako, kad Klaipėdos miesto savivaldybės administracijos direktorius iki
2014 m. lapkričio 15 d. sprendimu įpareigojamas parengti ir patvirtinti Senjorų metų minėjimo Klaipėdoje priemonių planą. Iki lapkričio 15 d. skyriui yra pavesta rinkti informaciją. Veiksmų priemonės turės būti numatytos ir strateginiame plane.

V. Lupeika sako, kad biudžete, nors Senjorų metais, turėtų būti numatytos lėšos senjorų, kuriems yra virš 80 metų, pavežimui nemokamai į gydymo įstaigas, apsipirkti.

NUSPRĘSTA. Pritarti sprendimo projektui. Priimti sprendimą dėl 2015 metų paskelbimo Senjorų metais:

„1.Paskelbti 2015 metus Klaipėdos mieste Senjorų metais.

2.Įpareigoti Klaipėdos miesto savivaldybės administracijos direktorių iki 2014 m. lapkričio 15 d. parengti ir patvirtinti Senjorų metų minėjimo Klaipėdoje priemonių planą (toliau – Priemonių planas).

3.Nustatyti šiuos Priemonių plano rengimo ir įgyvendinimo principus:

3.1.rengiant ir įgyvendinant Priemonių planą dalyvauja kompetentingi Klaipėdos miesto savivaldybės administracijos struktūriniai padaliniai bei savivaldybei pavaldžios įstaigos, dirbančios kultūros, švietimo, socialinėje, sporto, sveikatos, turizmo, aplinkos kokybės ir miesto ūkio srityse;

3.2.rengiant ir įgyvendinant Priemonių planą kviesti nevyriausybines organizacijas, dirbančias su senjorais, ir kitus senjorų gerove suinteresuotus fizinius ir juridinius asmenis teikti pasiūlymus dėl Priemonių plano įgyvendinimo;

3.3.minint senjorų metus skatinti Klaipėdos miesto įmones ir organizacijas savarankiškai prisidėti prie senjorų integravimo į bendruomenę;

3.4.rengiant 2015 metų savivaldybės biudžetą numatyti lėšas Priemonių plano įgyvendinimui finansuoti.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaikė – 0.

Pertrauka.

22. SVARSTYTA. Vidutinės kuro įsigijimo kainos patvirtinimas.

Pranešėja – A. Liesytė, Socialinės paramos skyriaus vedėja. Aiškina, kad sprendimo projektu siūloma patvirtinti vidutines kietojo ar kitokio kuro kainas (įskaitant PVM) būsto šildymo išlaidų ir išlaidų karštam vandeniui kompensacijoms, naudojant kietąjį ar kitokį kurą, apskaičiuoti.

NUSPRĘSTA. Pritarti sprendimo projektui. Priimti sprendimą dėl vidutinės kuro įsigijimo kainos patvirtinimo:

„1. Patvirtinti nuo 2014 m. spalio 1 d. vidutines kietojo ar kitokio kuro, kurio faktinės sąnaudos kiekvieną mėnesį nenustatomos, kainas (įskaitant pridėtinės vertės mokestį) būsto šildymo išlaidų ir išlaidų karštam vandeniui kompensacijoms, naudojant kietąjį ar kitokį kurą, apskaičiuoti:

1.1. vieno kubinio metro (kietmetrio) malkų kaina – 159 Lt (46,05 Eur);

1.2. vienos tonos akmens anglių kaina – 579 Lt (167,69 Eur);

1.3. kai būsto šildymui ir karšto vandens ruošimui naudojamas kitoks kuras, jo vidutinė kaina prilyginama vidutinei vieno kubinio metro (kietmetrio) malkų kainai – 159 Lt (46,05 Eur).

2. Nustatyti, kad šio sprendimo 1 punktu patvirtintos kainos taikomos apskaičiuojant būsto šildymo išlaidų ir išlaidų karštam vandeniui kompensacijų dydį naudojantiems kietąjį ar kitokį kurą už 2014 m. spalio ir kitus mėnesius, bet ne ilgiau kaip iki 2015 m. spalio 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 17, prieš – 0, susilaikė – 0.

23. SVARSTYTA. Klaipėdos miesto savivaldybės tarybos 2014 m. sausio 30 d. sprendimo Nr. T2-2 „Dėl Piniginės socialinės paramos teikimo tvarkos aprašo patvirtinimo“ pakeitimas.

Pranešėja – A. Liesytė, Socialinės paramos skyriaus vedėja. Aiškina, kad sprendimo projektu siekiama pakeisti Piniginės socialinės paramos teikimo tvarkos aprašo nuostatas, kuriose yra pateiktos nuorodos į litus. Taip pat siekiama patikslinti Tvarkos aprašo formuluotes, detalizuojant Tvarkos aprašo punktus, kuriais nustatomas socialinės pašalpos teikiamos vykdant savarankiškąją savivaldybių funkciją finansavimas. Svarbiausi šio projekto uždaviniai – užtikrinant sklandų lito pakeitimą euru Lietuvos Respublikoje, pakeisti Tvarkos aprašo nuostatas, kuriose yra pateiktos nuorodos į litus, taip pat detalizuoti Tvarkos aprašo punktus, kuriais nustatomas socialinės pašalpos finansavimas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2014 m. sausio 30 d. sprendimo Nr. T2-2 „Dėl Piniginės socialinės paramos teikimo tvarkos aprašo patvirtinimo“ pakeitimo:

„1. Pakeisti Piniginės socialinės paramos teikimo tvarkos aprašą, patvirtintą Klaipėdos miesto savivaldybės tarybos 2014 m. sausio 30 d. sprendimu Nr. T2-2 „Dėl Piniginės socialinės paramos teikimo tvarkos aprašo patvirtinimo“:

1.1. pakeisti 40 punktą ir jį išdėstyti taip:

„40. Jeigu bendrai gyvenantiems asmenims arba vienam gyvenančiam asmeniui apskaičiuota socialinė pašalpa yra mažesnė kaip 5 litai (1,45 euro), socialinė pašalpa neišmokama.“;

1.2. pakeisti 76 punktą ir jį išdėstyti taip:

„76. Socialinės pašalpos finansuojamos iš savivaldybės biudžeto lėšų. Savivaldybės biudžeto lėšos naudojamos:

76.1. socialinėms pašalpoms mokėti;

76.2. socialinėms pašalpoms administruoti (Savivaldybės administracijos darbuotojų, organizuojančių socialinės paramos teikimą, darbo užmokesčiui, socialinio draudimo įmokoms, kvalifikacijos kėlimui, darbo sąlygų gerinimui, skatinimui, komunalinėms paslaugoms, ryšių paslaugoms, spaudiniams, biuro, apskaitos ir kompiuterinei įrangai įsigyti bei kompiuterinei programinei įrangai ir jos licencijoms įsigyti, kitoms prekėms ir paslaugoms, reikalingoms socialinei paramai administruoti);

76.3. socialinių paslaugų plėtrai ir kokybei bei socialinės paramos administravimo infrastruktūrai gerinti.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaikė – 0.

24. SVARSTYTA. Klaipėdos miesto savivaldybės tarybos 2004 m. birželio 23 d. sprendimo Nr. 1-274 „Dėl viešojo tualeto Kopų g. 1A, Melnragėje, paslaugų teikimo tarifų nustatymo“ pakeitimas.

Pranešėja – I. Šakalienė, Miesto tvarkymo skyriaus vedėja. Aiškina, kad sprendimo projektas paruoštas, siekiant nuo euro įvedimo Lietuvos Respublikoje dienos pakeisti viešojo tualeto Kopų g. 1A, Melnragėje, paslaugų teikimo vienkartinio bilieto kainas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2004 m. birželio 23 d. sprendimo Nr. 1-274 „Dėl viešojo tualeto Kopų g. 1A, Melnragėje, paslaugų teikimo tarifų nustatymo“ pakeitimo:

„1. Pakeisti Klaipėdos miesto savivaldybės tarybos 2004 m. birželio 23 d. sprendimą Nr. 1‑274 „Dėl viešojo tualeto Kopų g. 1A, Melnragėje, paslaugų teikimo tarifų nustatymo“:

1.1. pakeisti trečiąją pastraipą ir ją išdėstyti taip:

„- tualeto – 0,14 Eur;“;

1.2. pakeisti ketvirtąją pastraipą ir ją išdėstyti taip:

„- dušo – 1,45 Eur.“

2. Nustatyti, kad šis sprendimas įsigalioja euro įvedimo Lietuvos Respublikoje dieną.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaikė – 0.

25. SVARSTYTA. Viešųjų konteinerinių tualetų paslaugos teikimo tarifo patvirtinimas.

Pranešėja – I. Šakalienė, Miesto tvarkymo skyriaus vedėja. Aiškina, kad sprendimo projektas parengta siekiant nuo euro įvedimo Lietuvos Respublikoje dienos pakeisti galiojančią viešųjų konteinerinių tualetų paslaugos teikimo kainą.

NUSPRĘSTA. Pritarti sprendimo projektui. Priimti sprendimą dėl viešųjų konteinerinių tualetų paslaugos teikimo tarifo patvirtinimo:

„1. Patvirtinti viešųjų konteinerinių tualetų paslaugos teikimo kainą – 0,30 Eur.

2. Pripažinti netekusiu galios Klaipėdos miesto savivaldybės tarybos 2008 m. birželio 6 d. sprendimą Nr. T2-212 ,,Dėl viešųjų konteinerinių tualetų paslaugos teikimo tarifo patvirtinimo“.

3. Nustatyti, kad šis sprendimas įsigalioja euro įvedimo Lietuvos Respublikoje dieną.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaikė – 0.

26. SVARSTYTA. Klaipėdos miesto savivaldybės tarybos 2011 m. rugsėjo 23 d. sprendimo Nr. T2‑288 „Dėl Vietinės rinkliavos už gyvūnų (šunų, kačių) registravimą ir laikymą daugiabučiuose namuose Klaipėdos mieste nuostatų patvirtinimo“ pakeitimas.

Pranešėja – I. Šakalienė, Miesto tvarkymo skyriaus vedėja. Aiškina, kad sprendimo projektas parengtas siekiant nuo euro įvedimo Lietuvos Respublikoje dienos pakeisti galiojančius vietinės rinkliavos už gyvūnų (šunų, kačių) registravimą ir laikymą daugiabučiuose namuose Klaipėdos mieste nuostatus. Informuoja, kad yra gauta Vyriausybės atstovo pastaba dėl neteisingai pritaikyto vietos savivaldos įstatymo straipsnio. Prašo leisti pataisyti preambulę – išbraukti „8 straipsnio 1 dalimi ir 16 straipsnio 2 dalies 37 punktu“ ir įrašyti „18 straipsnio 1 dalimi“.

Bendru sutarimu pritarta siūlomiems redakcinio pobūdžio pakeitimams.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2011 m. rugsėjo 23 d. sprendimo Nr. T2‑288 „Dėl Vietinės rinkliavos už gyvūnų (šunų, kačių) registravimą ir laikymą daugiabučiuose namuose Klaipėdos mieste nuostatų patvirtinimo“ pakeitimo:

1. Pakeisti Vietinės rinkliavos už gyvūnų (šunų, kačių) registravimą ir laikymą daugiabučiuose namuose Klaipėdos mieste nuostatus, patvirtintus Klaipėdos miesto savivaldybės tarybos 2011 m. rugsėjo 23 d. sprendimu Nr. T2‑288 „Dėl Vietinės rinkliavos už gyvūnų (šunų, kačių) registravimą ir laikymą daugiabučiuose namuose Klaipėdos mieste nuostatų patvirtinimo“:

1.1. pakeisti 8 punktą ir jį išdėstyti taip:

„8. Vietinės rinkliavos už gyvūnų registravimą nustatyti dydžiai:

8.1. už šuns registravimą – 2,90 Eur;

8.2. už katės registravimą – 1,40 Eur.“;

1.2. pakeisti 9 punktą ir jį išdėstyti taip:

„9. Vietinės rinkliavos už gyvūnų laikymą daugiabučiuose namuose dydžiai:

9.1. už šuns laikymą – 1,40 Eur/mėn.;

9.2. už katės laikymą – 0,90 Eur/mėn.“

2. Nustatyti, kad šis sprendimas įsigalioja euro įvedimo Lietuvos Respublikoje dieną.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

BALSUOTA: už – 23, prieš – 2, susilaikė – 0.

27. SVARSTYTA. Klaipėdos miesto savivaldybės tarybos 2010 m. lapkričio 25 d. sprendimo Nr. T2-330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“ pakeitimas.

Pranešėja – D. Berankienė, Aplinkos kokybės skyriaus vedėja. Aiškina, kad sprendimo projektu siūloma sprendimo projektas parengtas siekiant nuo euro įvedimo Lietuvos Respublikoje dienos pakeisti galiojančius Klaipėdos miesto savivaldybės tarybos 2010 m. lapkričio 25 d. sprendimu Nr. T2-330patvirtintusKlaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatus, kuriuose yra nustatytas vietinės rinkliavos dydis ir atliekų turėtojų mokėtinos metinės vietinės rinkliavos sumos litais.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2010 m. lapkričio 25 d. sprendimo Nr. T2-330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“ pakeitimo:

„1. Pakeisti Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatus, patvirtintus Klaipėdos miesto savivaldybės tarybos 2010 m. lapkričio 25 d. sprendimu Nr. T2-330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“:

1.1. pakeisti 7 punktą ir jį išdėstyti taip:

„7. Vietinės rinkliavos dydis yra 75 Eur (septyniasdešimt penki eurai) už vieną toną komunalinių atliekų.“;

1.2. pakeisti 19 punktą ir jį išdėstyti taip:

„19. Vietinė rinkliava neskaičiuojama, jeigu mokėtina Vietinės rinkliavos suma neviršija 1,50 Eur (vienas euras penkiasdešimt centų).“;

1.3. pakeisti 22 punktą ir jį išdėstyti taip:

„22. Mokėtina Vietinės rinkliavos suma Vietinės rinkliavos mokėtojui už kalendorinius metus apskaičiuojama eurais su centais.“;

1.4. pakeisti 1 priedą ir jį išdėstyti nauja redakcija (pridedama);

1.5. pakeisti 2 priedą ir jį išdėstyti nauja redakcija (pridedama).

2. Nustatyti, kad šis sprendimas įsigalioja euro įvedimo Lietuvos Respublikoje dieną.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 22, prieš – 1, susilaikė – 2.

28. SVARSTYTA. Keleivių vežimo kainų patvirtinimas.

Pranešėjas – R. Mockus, Transporto skyriaus vedėjas. Aiškina, kad sprendimo projekto tikslas ir uždaviniai – vadovaujantis Lietuvos Respublikos Euro įvedimo Lietuvos Respublikoje įstatymu ir Nacionaliniu euro įvedimo planu, patvirtintu Lietuvos Respublikos Vyriausybės nutarimu, nuo 2015 metų sausio 1 d. patvirtinti keleivių vežimo reguliariais reisais vietinio ir priemiestinio susisiekimo maršrutų konkrečius tarifus eurais.

NUSPRĘSTA. Pritarti sprendimo projektui. Priimti sprendimą dėl keleivių vežimo kainų patvirtinimo:

„1. Patvirtinti vietinio (miesto) susisiekimo autobusų elektroninio bilieto kortelės kainas:

1.1. kortelės įvedimo į sistemą kaina – 2,32 Eur (parduodama tik su 6, 7, 8, 9 ir 10 punktuose nustatytais papildymo tarifais);

1.2. prarastos kortelės blokavimo ir naujos, susietos su prarastosios sąskaita, išdavimo, kuris atliekamas tik VšĮ „Klaipėdos keleivinis transportas“ kasose, kaina – 2,32 Eur.

2. Nustatyti, kad elektroninio bilieto kortelės galiojimo laikas – 4 metai nuo pirmo papildymo.

3. Patvirtinti šiuos vietinio (miesto) susisiekimo autobusų vienkartinių bilietų tarifus:

3.1. vienkartinio bilieto – 0,64 Eur;

3.2. vienkartinio bilieto, parduodamo autobuse, – 0,70 Eur;

3.3. vienkartinio naktinio bilieto, parduodamo autobuse (maršrute Liepojos g.–Jūrininkų pr.), – 1,00 Eur.

4. Patvirtinti šiuos vietinio (miesto) susisiekimo autobusų vienkartinio bilieto tarifus asmenims, kuriems Lietuvos Respublikos transporto lengvatų įstatymu numatyta teisė įsigyti vienkartinį bilietą su 50 procentų nuolaida:

4.1. vienkartinio bilieto – 0,32 Eur;

4.2. vienkartinio bilieto, parduodamo autobuse, – 0,35 Eur;

4.3. vienkartinio naktinio bilieto, parduodamo autobuse (maršrute Liepojos g.–Jūrininkų pr.), – 0,50 Eur.

5. Patvirtinti šiuos vietinio (miesto) susisiekimo autobusų vienkartinio bilieto tarifus asmenims, kuriems Lietuvos Respublikos transporto lengvatų įstatymu numatyta teisė įsigyti vienkartinį bilietą su 80 procentų nuolaida:

5.1. vienkartinio bilieto – 0,13 Eur;

5.2. vienkartinio bilieto, parduodamo autobuse, – 0,14 Eur;

5.3. vienkartinio naktinio bilieto, parduodamo autobuse (maršrute Liepojos g.–Jūrininkų pr.), – 0,20 Eur.

6. Patvirtinti šiuos vietinio (miesto) susisiekimo autobusų elektroninių vienkartinių bilietų papildymo tarifus:

6.1. bilieto papildymas – 0,52 Eur; bilieto, parduodamo VšĮ „Klaipėdos keleivinis transportas“ patalpose, papildymas – 0,50 Eur;

6.2. bilieto papildymas asmenims, kuriems Lietuvos Respublikos transporto lengvatų įstatymu numatyta teisė įsigyti elektroninį vienkartinį bilietą su 50 procentų nuolaida, – 0,26 Eur; bilieto, parduodamo VšĮ „Klaipėdos keleivinis transportas“ patalpose, papildymas – 0,25 Eur;

6.3. bilieto papildymas asmenims, kuriems Lietuvos Respublikos transporto lengvatų įstatymu numatyta teisė įsigyti elektroninį vienkartinį bilietą su 80 procentų nuolaida, – 0,10 Eur; bilieto, parduodamo VšĮ „Klaipėdos keleivinis transportas“ patalpose, papildymas – 0,10 Eur.

7. Nustatyti šiuos vietinio (miesto) susisiekimo autobusų elektroninių terminuotų bilietų papildymo tarifus:

7.1. mėnesinio vardinio bilieto papildymas – 25,70 Eur;

7.2. mėnesinio vardinio bilieto, parduodamo VšĮ „Klaipėdos keleivinis transportas“ patalpose, papildymas – 25,20 Eur; internetu – 24,30 Eur;

7.3. mėnesinio vardinio bilieto, galiojančio tik darbo dienomis, papildymas – 19,90 Eur;

7.4. mėnesinio vardinio bilieto, galiojančio tik darbo dienomis, parduodamo VšĮ „Klaipėdos keleivinis transportas“ patalpose, papildymas – 19,40 Eur; internetu – 18,80 Eur;

7.5 mėnesinio nevardinio bilieto, parduodamo VšĮ „Klaipėdos keleivinis transportas“ patalpose, papildymas – 28,30 Eur; internetu – 27,80 Eur;

7.6. mėnesinio nevardinio bilieto, galiojančio tik darbo dienomis, parduodamo VšĮ „Klaipėdos keleivinis transportas“ patalpose, papildymas – 22,80 Eur; internetu – 22,30 Eur;

7.7. 30 parų bilieto, parduodamo VšĮ „Klaipėdos keleivinis transportas“ patalpose, papildymas – 26,30 Eur; internetu – 25,70 Eur;

7.8. metinio vardinio bilieto papildymas – 257,50 Eur;

7.9. metinio vardinio bilieto, parduodamo VšĮ „Klaipėdos keleivinis transportas“ patalpose, papildymas – 251,50 Eur; internetu – 246,00 Eur;

7.10. metinio vardinio bilieto, galiojančio tik darbo dienomis, papildymas – 199,50 Eur;

7.11. metinio vardinio bilieto, galiojančio tik darbo dienomis, parduodamo VšĮ „Klaipėdos keleivinis transportas“ patalpose, papildymas – 196,50 Eur; internetu – 194,00 Eur;

7.12. 6 mėnesių vardinio bilieto papildymas – 136,00 Eur;

7.13. 6 mėnesių vardinio bilieto, galiojančio tik darbo dienomis, papildymas – 107,00 Eur;

7.14. 6 mėnesių vardinio bilieto, parduodamo VšĮ „Klaipėdos keleivinis transportas“ patalpose, papildymas – 133,00 Eur; internetu – 130,00 Eur;

7.15. 6 mėnesių vardinio bilieto, galiojančio tik darbo dienomis, parduodamo VšĮ „Klaipėdos keleivinis transportas“ patalpose, papildymas – 104,00 Eur; internetu – 101,00 Eur;

7.16. metinio nevardinio bilieto papildymas – 312,50 Eur; internetu – 304,00 Eur;

7.17. metinio nevardinio bilieto, galiojančio tik darbo dienomis, papildymas – 246,00 Eur; internetu – 243,00 Eur.

8. Nustatyti šiuos vietinio (miesto) susisiekimo autobusų elektroninių terminuotų bilietų papildymo tarifus asmenims, kuriems Lietuvos Respublikos transporto lengvatų įstatymu yra numatyta teisė įsigyti bilietą su 50 procentų nuolaida:

8.1. mėnesinio vardinio bilieto papildymas – 12,85 Eur;

8.2. mėnesinio vardinio bilieto, parduodamo VšĮ „Klaipėdos keleivinis transportas“ patalpose, papildymas – 12,60 Eur; internetu – 12,15 Eur;

8.3. mėnesinio vardinio bilieto, galiojančio tik darbo dienomis, papildymas – 9,95 Eur;

8.4. mėnesinio vardinio bilieto, galiojančio tik darbo dienomis, parduodamo VšĮ „Klaipėdos keleivinis transportas“ patalpose, papildymas – 9,70 Eur; internetu – 9,40 Eur;

8.5. metinio vardinio bilieto papildymas – 128,75 Eur;

8.6. metinio vardinio bilieto, parduodamo VšĮ „Klaipėdos keleivinis transportas“ patalpose, papildymas – 125,75 Eur; internetu – 123,00 Eur;

8.7. metinio vardinio bilieto, galiojančio tik darbo dienomis, papildymas – 99,75 Eur;

8.8. metinio vardinio bilieto, galiojančio tik darbo dienomis, parduodamo VšĮ „Klaipėdos keleivinis transportas“ patalpose, papildymas – 98,25 Eur; internetu – 97,00 Eur;

8.9. 6 mėnesių vardinio bilieto papildymas – 68,00 Eur;

8.10. 6 mėnesių vardinio bilieto, galiojančio tik darbo dienomis, papildymas – 53,50 Eur;

8.11. 6 mėnesių vardinio bilieto, parduodamo VšĮ „Klaipėdos keleivinis transportas“ patalpose, papildymas – 66,50 Eur; internetu – 65,00 Eur;

8.12. 6 mėnesių vardinio bilieto, galiojančio tik darbo dienomis, parduodamo VšĮ „Klaipėdos keleivinis transportas“ patalpose, papildymas – 52,00 Eur; internetu – 50,50 Eur.

9. Nustatyti šiuos vietinio (miesto) susisiekimo autobusų elektroninių terminuotų bilietų papildymo tarifus asmenims, kuriems Lietuvos Respublikos transporto lengvatų įstatymu yra numatyta teisė įsigyti bilietą su 80 procentų nuolaida:

9.1. mėnesinio vardinio bilieto papildymas – 5,14 Eur;

9.2. mėnesinio vardinio bilieto, parduodamo VšĮ „Klaipėdos keleivinis transportas“ patalpose, papildymas – 5,04 Eur; internetu – 4,86 Eur;

9.3. mėnesinio vardinio bilieto, galiojančio tik darbo dienomis, papildymas – 3,98 Eur;

9.4. mėnesinio vardinio bilieto, galiojančio tik darbo dienomis, parduodamo VšĮ „Klaipėdos keleivinis transportas“ patalpose, papildymas – 3,88 Eur; internetu – 3,76 Eur;

9.5. metinio vardinio bilieto papildymas – 51,50 Eur;

9.6. metinio vardinio bilieto, parduodamo VšĮ „Klaipėdos keleivinis transportas“ patalpose, papildymas – 50,30 Eur; internetu – 49,20 Eur;

9.7. metinio vardinio bilieto, galiojančio tik darbo dienomis, papildymas – 39,90 Eur;

9.8. metinio vardinio bilieto, galiojančio tik darbo dienomis, parduodamo VšĮ „Klaipėdos keleivinis transportas“ patalpose, papildymas – 39,30 Eur; internetu – 38,80 Eur;

9.9. 6 mėnesių vardinio bilieto papildymas – 27,20 Eur;

9.10. 6 mėnesių vardinio bilieto, galiojančio tik darbo dienomis, papildymas – 21,40 Eur;

9.11. 6 mėnesių vardinio bilieto, parduodamo VšĮ „Klaipėdos keleivinis transportas“ patalpose, papildymas – 26,60 Eur; internetu – 26,00 Eur;

9.12. 6 mėnesių vardinio bilieto, galiojančio tik darbo dienomis, parduodamo VšĮ „Klaipėdos keleivinis transportas“ patalpose, papildymas – 20,80 Eur; internetu – 20,20 Eur.

10. Patvirtinti šiuos vietinio (miesto) susisiekimo autobusų elektroninių trumpo galiojimo terminuotų bilietų papildymo tarifus:

10.1. terminuoto 1 valandos bilieto papildymas – 0,98 Eur;

10.2. terminuoto 1 paros bilieto papildymas – 2,00 Eur;

10.3. terminuoto 3 parų bilieto papildymas – 5,00 Eur;

10.4. terminuoto 7 parų bilieto papildymas – 10,00 Eur.

11. Nustatyti, kad:

11.1. elektroninio terminuoto bilieto papildymas įsigalioja po 60 min. nuo papildymo, vienkartinių bilietų papildymas įsigalioja nuo papildymo momento;

11.2. elektroninio mėnesio terminuoto bilieto galiojimo pabaiga yra iki paskutinės einamojo mėnesio dienos 24.00 val.;

11.3. elektroninio terminuoto bilieto, pildomo interneto portale, papildymas įsigalioja kitą darbo dieną po pinigų įskaitymo į VšĮ „Klaipėdos keleivinis transportas“ sąskaitą;

11.4. elektroniniai metiniai terminuoti bilietai galioja 12 mėn. nuo pirmo galiojimo mėnesio dienos iki paskutinio mėnesio dienos 24.00 val.;

11.5. elektroniniai 6 mėnesių terminuoti bilietai galioja 6 mėn. nuo pirmo galiojimo mėnesio dienos iki paskutinio mėnesio dienos 24.00 val.

12. Patvirtinti šiuos vietinio (miesto) susisiekimo maršrutinių taksi vienkartinių bilietų tarifus:

12.1. nuo 6.00 val. iki 23.00 val. – 0,70 Eur;

12.2. nuo 23.00 val. iki 6.00 val. – 0,98 Eur.

13. Patvirtinti šiuos keleivių vežimo vietinio (priemiestinio) reguliaraus susisiekimo maršrutais vienkartinių bilietų tarifus:

13.1. autobuso maršrutu Klaipėdos autobusų stotis–sodai „Dituva“ – 1,00 Eur, sodai „Dituva“–Klaipėdos autobusų stotis – 1,00 Eur;

13.2. autobuso maršrutu Klaipėdos Smiltelės stotelė–sodai „Dituva“ – 1,00 Eur, sodai „Dituva“–Klaipėdos Smiltelės stotelė – 1,00 Eur;

13.3. autobuso maršrutu Klaipėda–sodai „Aisė“:

13.3.1. autobuso (M3) maršrutu Klaipėda–sodai „Aisė“ – 1,20 Eur, sodai „Aisė“–Klaipėda –1,20 Eur;

13.3.2. autobuso (M2) maršrutu Klaipėda–sodai „Aisė“ – 1,70 Eur, sodai „Aisė“–Klaipėda –1,70 Eur;

13.4. autobuso maršrutu Klaipėda–Palanga – 1,10 Eur, Palanga–Klaipėda – 1,10 Eur;

13.5. autobuso maršrutu Klaipėda–sodai „Vaiteliai“, „Rasa“ – 1,30 Eur, sodai „Vaiteliai“, „Rasa“–Klaipėda – 1,30 Eur;

13.6. autobuso maršrutu Klaipėda–sodai „Tolupis“ – 0,90 Eur, sodai „Tolupis“–Klaipėda –0,90 Eur;

13.7. autobuso maršrutu Klaipėda–Šimkai – 0,90 Eur, Šimkai–Klaipėda – 0,90 Eur;

13.8. autobuso maršrutu Klaipėda –Jokūbavas – 1,30 Eur, Jokūbavas–Klaipėda – 1,30 Eur;

13.9. autobuso maršrutu Klaipėda–Mazūriškiai – 0,80 Eur, Mazūriškiai–Klaipėda – 0,80 Eur;

13.10. autobuso maršrutu Klaipėda–sodai „Šernai“ – 0,80 Eur, sodai „Šernai“–Klaipėda –0,80 Eur;

13.11. autobuso maršrutu Klaipėda–sodai ,,Pušelė“, Baičiai – 0,80 Eur, Baičiai, sodai ,,Pušelė“–Klaipėda – 0,80 Eur;

13.12. maršrutinio taksi maršrutu Klaipėda–Kretinga – 1,50 Eur, Kretinga–Klaipėda – 1,50 Eur;

13.13. maršrutinio taksi maršrutu Klaipėda–Palanga – 1,40 Eur, Palanga–Klaipėda – 1,40 Eur.

14. Nustatyti, kad:

14.1. šio sprendimo 13 punkte nurodytų autobusų maršrutų važiavimo kaina tarp tarpinių stotelių nustatoma pagal Klaipėdos rajono ir Kretingos rajono savivaldybių patvirtintus vieno kilometro tarifus, išskyrus 13.9, 13.10 ir 13.11 papunkčiuose nurodytus autobusų maršrutus;

14.2. šio sprendimo 13.3, 13.7, 13.8, 13.9, 13.10 ir 13.11 papunkčiuose nurodytuose autobusų maršrutuose:

14.2.1. iki Klaipėdos miesto ribos (13.10 ir 13.11 papunkčiuose nurodytuose maršrutuose –Lėbartų st.) galioja Klaipėdos mieste patvirtintos visos vietinio (miesto) susisiekimo autobusų bilietų rūšys;

14.2.2. už Klaipėdos miesto ribos (13.10 ir 13.11 papunkčiuose nurodytuose maršrutuose –Lėbartų st.) galioja šio sprendimo 13.3, 13.7, 13.8, 13.9, 13.10 ir 13.11 papunkčiuose patvirtinti keleivių vežimo vietinio (priemiestinio) reguliaraus susisiekimo maršrutais vienkartiniai bilietų tarifai;

14.2.3. Klaipėdos ir Kretingos rajono savivaldybėms skyrus finansavimą šio sprendimo 13.3, 13.7, 13.8, 13.9, 13.10 ir 13.11 papunkčiuose nurodytiems autobusų maršrutams, taikyti Klaipėdos mieste patvirtintų visų vietinio (miesto) susisiekimo autobusų bilietų rūšių tarifų galiojimą;

14.3. Lietuvos Respublikos transporto lengvatų įstatyme nustatytų kategorijų asmenys šio sprendimo 13 punkte nurodytuose autobusų maršrutuose gali įsigyti bilietą su lengvata. Ši nuostata netaikoma šio sprendimo 13.12 ir 13.13 papunkčiuose nurodytuose maršrutinių taksi maršrutuose.

15. Nustatyti šiuos keleivių vežimo vietinio (priemiestinio) reguliaraus susisiekimo maršrutais, nurodytais šio sprendimo 13.3 ir 13.7–13.11 papunkčiuose, elektroninių terminuotų bilietų papildymo tarifus (parduodami VšĮ „Klaipėdos keleivinis transportas“ patalpose ir internetu):

15.1. vietinių (priemiesčio) autobusų elektroninių terminuotų bilietų papildymo tarifai:

15.1.1. II zonos (Klaipėdos miestas ir rajonas) mėnesinio vardinio bilieto papildymas – 48,00 Eur;

15.1.2. II zonos (Klaipėdos miestas ir rajonas) mėnesinio darbo dienų vardinio bilieto papildymas – 35,90 Eur;

15.1.3. III zonos (Klaipėdos miestas ir rajonas, Kretingos rajonas) mėnesinio vardinio bilieto papildymas – 68,60 Eur;

15.1.4. III zonos (Klaipėdos miestas ir rajonas, Kretingos rajonas) mėnesinio darbo dienų vardinio bilieto papildymas – 52,40 Eur;

15.2. vietinių (priemiesčio) autobusų elektroninių terminuotų bilietų papildymo tarifai asmenims, kuriems Lietuvos Respublikos transporto lengvatų įstatymu yra numatyta teisė įsigyti bilietą su 50 procentų nuolaida miesto ir priemiesčio maršrutuose:

15.2.1. II zonos (Klaipėdos miestas ir rajonas) mėnesinio vardinio bilieto papildymas – 24,00 Eur;

15.2.2. II zonos (Klaipėdos miestas ir rajonas) mėnesinio darbo dienų vardinio bilieto papildymas – 17,95 Eur;

15.2.3. III zonos (Klaipėdos miestas ir rajonas, Kretingos rajonas) mėnesinio vardinio bilieto papildymas – 34,30 Eur;

15.2.4. III zonos (Klaipėdos miestas ir rajonas, Kretingos rajonas) mėnesinio darbo dienų vardinio bilieto papildymas – 26,20 Eur;

15.3. vietinių (priemiesčio) autobusų elektroninių terminuotų bilietų papildymo tarifai asmenims, kuriems Lietuvos Respublikos transporto lengvatų įstatymu yra numatyta teisė įsigyti bilietą su 80 procentų nuolaida miesto ir priemiesčio maršrutuose:

15.3.1. II zonos (Klaipėdos miestas ir rajonas) mėnesinio vardinio bilieto papildymas – 9,60 Eur;

15.3.2. II zonos (Klaipėdos miestas ir rajonas) mėnesinio darbo dienų vardinio bilieto papildymas – 7,18 Eur;

15.3.3. III zonos (Klaipėdos miestas ir rajonas, Kretingos rajonas) mėnesinio vardinio bilieto papildymas – 13,72 Eur;

15.3.4. III zonos (Klaipėdos miestas ir rajonas, Kretingos rajonas) mėnesinio darbo dienų vardinio bilieto papildymas – 10,48 Eur;

15.4. vietinių (priemiesčio) autobusų elektroninių terminuotų bilietų papildymo tarifai asmenims, kuriems Lietuvos Respublikos transporto lengvatų įstatymu yra numatyta teisė įsigyti bilietą su 80 procentų nuolaida miesto maršrutuose ir nėra nuolaidos priemiesčio maršrutuose:

15.4.1. II zonos (Klaipėdos miestas ir rajonas) mėnesinio vardinio bilieto papildymas – 30,93 Eur;

15.4.2. II zonos (Klaipėdos miestas ir rajonas) mėnesinio darbo dienų vardinio bilieto papildymas – 22,24 Eur;

15.4.3. III zonos (Klaipėdos miestas ir rajonas, Kretingos rajonas) mėnesinio vardinio bilieto papildymas – 51,49 Eur;

15.4.4. III zonos (Klaipėdos miestas ir rajonas, Kretingos rajonas) mėnesinio darbo dienų vardinio bilieto papildymas – 38,74 Eur;

15.5. vietinių (priemiesčio) autobusų elektroninių terminuotų bilietų papildymo tarifai asmenims, kuriems Lietuvos Respublikos transporto lengvatų įstatymu yra numatyta teisė įsigyti bilietą su 80 procentų nuolaida miesto ir 50 proc. nuolaida priemiesčio maršrutuose:

15.5.1. II zonos (Klaipėdos miestas ir rajonas) mėnesinio vardinio bilieto papildymas – 17,59 Eur;

15.5.2. II zonos (Klaipėdos miestas ir rajonas) mėnesinio darbo dienų vardinio bilieto papildymas – 12,82 Eur;

15.5.3. III zonos (Klaipėdos miestas ir rajonas, Kretingos rajonas) mėnesinio vardinio bilieto papildymas – 27,89 Eur;

15.5.4. III zonos (Klaipėdos miestas ir rajonas, Kretingos rajonas) mėnesinio darbo dienų vardinio bilieto papildymas – 21,08 Eur.

16. Nustatyti, kad parduodamų elektroninių kartinių bilietų skaičiui viršijus parduodamų popierinių bilietų skaičių, popieriniai bilietai gali būti nebeplatinami, išskyrus parduodamus autobusuose.

17. Pripažinti netekusiu galios Klaipėdos miesto savivaldybės tarybos 2012 m. gruodžio 20 d. sprendimą Nr. T2-314 „Dėl keleivių vežimo kainų patvirtinimo“ su visais pakeitimais ir papildymais.

18. Nustatyti, kad šis sprendimas įsigalioja euro įvedimo Lietuvos Respublikoje dieną.

19. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaikė – 0.

29. SVARSTYTA. Klaipėdos miesto savivaldybės tarybos 2013 m. gegužės 30 d. sprendimo Nr. T2-132 „Dėl VšĮ „Klaipėdos keleivinis transportas“ teikiamų paslaugų įkainių patvirtinimo“ pakeitimas.

Pranešėjas – R. Mockus, Transporto skyriaus vedėjas. Aiškina, kad sprendimo projekto tikslas ir uždaviniai – pakeisti VšĮ ,,Klaipėdos keleivinis transportas“ teikiamų paslaugų įkainius, nurodant įkainius eurais.

A. Barbšys prašo įvardinti, kokios paslaugos yra įskaičiuotos į 365 tūkst. Lt, kuri yra nurodyta sąnaudų lentelės eilutėje „Kitos paslaugos“.

R. Mockus sako, kad didėja atsiskaitymai su operatoriais, didėja darbo užmokestis, taip pat padidėjimas yra susijęs ir su euro įvedimu, parkomatų perprogramavimu, nusidėvėjusių parkomatų keitimu.

A. Barbšys sako, kad negali pritarti sprendimo projektui, kadangi nebuvo įvardintos padidintos išlaidos nurodytos eilutėje „Kitos paslaugos“.

Z. Šličytė sako, kad 146 tūkst. Lt yra labai didelis pabrangimas ir išlaidos yra neiššifruotos, todėl taip abejingai nelabai būtų galima balsuoti.

L. Petraitienė sako, kad „Kitos paslaugos“ turi būti iššifruotos detaliai.

G. Neniškis sako, kad dabar pasakyti, iš ko susideda eilutė „Kitos paslaugos“, negali.

V. Grubliauskas siūlo G. Neniškiui elektroniniu paštu išsiųsti Tarybos nariams išaiškinimą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2013 m. gegužės 30 d. sprendimo Nr. T2-132 „Dėl VšĮ „Klaipėdos keleivinis transportas“ teikiamų paslaugų įkainių patvirtinimo“ pakeitimo:

„1. Pakeisti Klaipėdos miesto savivaldybės tarybos 2013 m. gegužės 30 d. sprendimą Nr. T2‑132 „Dėl VšĮ „Klaipėdos keleivinis transportas“ teikiamų paslaugų įkainių patvirtinimo“ – pakeisti 1 punktą ir jį išdėstyti taip:

„1. Patvirtinti šių VšĮ „Klaipėdos keleivinis transportas“ teikiamų paslaugų įkainius:

1.1. vietinės rinkliavos už naudojimąsi nustatytomis mokamomis vietomis automobiliams statyti Klaipėdos mieste rinkimo, kontrolės ir priežiūros 1 valandos įkainį – 16,10 Eur (be PVM);

1.2. viešojo transporto kontrolės paslaugos teikimo Klaipėdos mieste 1 patikrinimo įkainį –6,66 Eur (be PVM);

1.3. viešojo transporto kontrolės paslaugos teikimo Klaipėdos priemiestyje 1 valandos patikrinimo įkainį – 19,40 Eur (be PVM).“

2. Nustatyti, kad šis sprendimas įsigalioja euro įvedimo Lietuvos Respublikoje dieną.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 17, prieš – 7, susilaikė – 1.

30. SVARSTYTA. Klaipėdos miesto savivaldybės tarybos 2012 m. liepos 26 d. sprendimo Nr. T2-196 „Dėl vietinės rinkliavos už naudojimąsi savivaldybės tarybos nustatytomis vietomis automobiliams statyti tvarkos“ pakeitimas.

Pranešėjas – R. Mockus, Transporto skyriaus vedėjas. Aiškina, kad sprendimo projekto tikslas ir uždaviniai – vadovaujantis LR Euro įvedimo Lietuvos Respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, Lietuvos Respublikos rinkliavų įstatymo nuostatomis, pakeisti vietinės rinkliavos dydžius už automobilių stovėjimą Klaipėdos mieste, nurodant rinkliavų dydžius eurais.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. liepos 26 d. sprendimo Nr. T2-196 „Dėl vietinės rinkliavos už naudojimąsi savivaldybės tarybos nustatytomis vietomis automobiliams statyti tvarkos“ pakeitimo:

1. Pakeisti Klaipėdos miesto savivaldybės tarybos 2012 m. liepos 26 d. sprendimą Nr. T2‑196 „Dėl vietinės rinkliavos už naudojimąsi savivaldybės tarybos nustatytomis vietomis automobiliams statyti tvarkos“(keistas 2012 m. gruodžio 20 d. sprendimu Nr. T2-324; 2013 m. gruodžio 18 d. sprendimu Nr. T2-335):

1.1. papildyti 21 punktu ir jį išdėstyti taip:

„21. Nustatau, kad šio sprendimo 1.2.1 papunktis galioja iki 2014 m. gruodžio 31 d.“;

1.2. pakeisti nurodytu sprendimu patvirtintus Vietinės rinkliavos automobilių valdytojams ar naudotojams už naudojimąsi nustatytomis mokamomis vietomis automobiliams statyti Klaipėdos mieste nuostatus:

1.2.1. pakeisti 2 punkte nurodytą priedą „Nustatytų mokamų vietų automobiliams statyti Klaipėdos mieste zonų ribos“ ir išdėstyti jį nauja redakcija (pridedama);

1.2.2. išdėstyti 8.1 papunktį taip:

„8.1. mokamose vietose įrengtuose bilietų automatuose grynaisiais pinigais, 1 ir 2 eurų, 50, 20 ir 10 euro centų apyvartinėmis monetomis. Mažiausia mokama suma – 30 euro centų.“;

1.2.3. išdėstyti 10 punktą taip:

„10. Rinkliava renkama tik nacionaline valiuta – eurais.“;

1.2.4. išdėstyti 13 punktą taip:

„13. Nustatomi šie rinkliavos dydžiai:

13.1. Žaliojoje zonoje:

13.1.1. už automobilio stovėjimą iki šešiasdešimt dviejų minučių – 0,30 Eur, sumokant nedelsiant pastačius automobilį;

13.1.2. už automobilio stovėjimą, nepriklausomai nuo tą dieną stovėto laiko – 2,90 Eur, sumokant vėliau ar išvykus iš nustatytos mokėjimo vietos, iki tos dienos 24 val.;

13.1.3. už pirmą gyventojo leidimą – 1,50 Eur metams už 1 transporto priemonę;

13.1.4. už antrą gyventojo leidimą – 29,00 Eur metams už 1 transporto priemonę;

13.1.5. už automobilio statymo abonemento leidimą:

13.1.5.1. 14,00 Eur mėnesiui už 1 transporto priemonę;

13.1.5.2. 13,00 Eur mėnesiui už 1 transporto priemonę, turint galiojantį elektroninį terminuotą bilietą be nuolaidos;

13.1.6. už mėnesio leidimą automobiliams statyti konkrečioje stovėjimo vietoje – 14,00 Eur už 1 stovėjimo vietą;

13.1.7. už mėnesio leidimą automobiliams statyti konkrečioje stovėjimo vietoje – 7,00 Eur už 1 stovėjimo vietą. Ši kaina taikoma asmenims, apmokestinamoje zonoje savo lėšomis įrengusiems savivaldybės automobilių stovėjimo vietas arba suteikusiems paramą savivaldybės automobilių stovėjimo vietų įrengimui Savivaldybės administracijos direktoriaus nustatyta tvarka.

13.2. Geltonojoje zonoje:

13.2.1. už automobilio stovėjimą iki trisdešimt vienos minutės – 0,30 Eur, sumokant nedelsiant pastačius automobilį;

13.2.2. už automobilio stovėjimą nuo trisdešimt vienos iki šešiasdešimt dviejų minučių –0,60 Eur, sumokant nedelsiant pastačius automobilį;

13.2.3. už automobilio stovėjimą, nepriklausomai nuo tą dieną stovėto laiko, – 5,80 Eur, sumokant vėliau ar išvykus iš nustatytos mokėjimo vietos, iki tos dienos 24 val.;

13.2.4. už pirmą gyventojo leidimą – 1,50 Eur metams už 1 transporto priemonę;

13.2.5. už antrą gyventojo leidimą – 72,00 Eur metams už 1 transporto priemonę;

13.2.6. už automobilio statymo abonemento leidimą:

13.2.6.1. 8,70 Eur penkioms dienoms už 1 transporto priemonę;

13.2.6.2. 14,00 Eur dešimčiai dienų už 1 transporto priemonę;

13.2.6.3. 29,00 Eur mėnesiui už 1 transporto priemonę;

13.2.6.4. 28,00 Eur mėnesiui už 1 transporto priemonę, turint galiojantį elektroninį terminuotą bilietą be nuolaidos;

13.2.6.5. 290,00 Eur metams už 1 transporto priemonę;

13.2.6.6. 275,00 Eur metams už 1 transporto priemonę, turint galiojantį elektroninį terminuotą bilietą be nuolaidos;

13.2.7. už mėnesio leidimą automobiliams statyti konkrečioje stovėjimo vietoje – 29,00 Eur už 1 stovėjimo vietą;

13.2.8. už mėnesio leidimą automobiliams statyti konkrečioje stovėjimo vietoje – 14,00 Eur už 1 stovėjimo vietą. Ši kaina taikoma asmenims, apmokestinamoje zonoje savo lėšomis įrengusiems savivaldybės automobilių stovėjimo vietas arba suteikusiems paramą savivaldybės automobilių stovėjimo vietų įrengimui Savivaldybės administracijos direktoriaus nustatyta tvarka.

13.3. Raudonojoje zonoje:

13.3.1. už automobilio stovėjimą iki dvidešimt vienos minutės – 0,30 Eur, sumokant nedelsiant pastačius automobilį;

13.3.2. už automobilio stovėjimą nuo dvidešimt vienos iki keturiasdešimt dviejų minučių –0,60 Eur, sumokant nedelsiant pastačius automobilį;

13.3.3. už automobilio stovėjimą nuo keturiasdešimt dviejų iki šešiasdešimt dviejų minučių – 0,90 Eur, sumokant nedelsiant pastačius automobilį;

13.3.4. už automobilio stovėjimą, nepriklausomai nuo tą dieną stovėto laiko, laikotarpiu nuo gegužės 1 d. iki rugsėjo 15 d. – 12,00 Eur, sumokant vėliau ar išvykus iš nustatytos mokėjimo vietos, iki tos dienos 24 val., o laikotarpiu nuo rugsėjo 16 d. iki balandžio 30 d. – 8,70 Eur, sumokant vėliau ar išvykus iš nustatytos mokėjimo vietos, iki tos dienos 24 val.;

13.3.5. už pirmą gyventojo leidimą – 1,50 Eur metams už 1 transporto priemonę;

13.3.6. už antrą gyventojo leidimą – 72,00 Eur metams už 1 transporto priemonę;

13.3.7. už automobilio statymo abonemento leidimą:

13.3.7.1. 17,00 Eur penkioms dienoms už 1 transporto priemonę;

13.3.7.2. 29,00 Eur dešimčiai dienų už 1 transporto priemonę;

13.3.7.3. 58,00 Eur mėnesiui už 1 transporto priemonę;

13.3.7.4. 55,00 Eur mėnesiui už 1 transporto priemonę, turint galiojantį elektroninį terminuotą bilietą be nuolaidos;

13.3.7.5. 579,00 Eur metams už 1 transporto priemonę;

13.3.7.6. 550,00 Eur metams už 1 transporto priemonę, turint galiojantį elektroninį terminuotą bilietą be nuolaidos;

13.3.7.7. 87,00 Eur metams už 1 tarnybinę transporto priemonę, valdomą nuosavybės teise ar kitu teisėtu pagrindu subjekto, vykdančio veiklą vandentvarkos, energetikos arba atliekų tvarkymo srityje;

13.3.8. už mėnesio leidimą automobiliams statyti konkrečioje stovėjimo vietoje – 58,00 Eur už 1 stovėjimo vietą;

13.3.9. už mėnesio leidimą automobiliams statyti konkrečioje stovėjimo vietoje – 29,00 Eur už 1 stovėjimo vietą. Ši kaina taikoma asmenims, apmokestinamoje zonoje savo lėšomis įrengusiems savivaldybės automobilių stovėjimo vietas arba suteikusiems paramą savivaldybės automobilių stovėjimo vietų įrengimui Savivaldybės administracijos direktoriaus nustatyta tvarka.

13.4. Baltojoje zonoje mėnesio leidimas automobiliams statyti konkrečioje stovėjimo vietoje kainuoja 29,00 Eur už 1 stovėjimo vietą.

13.5. Mėlynojoje zonoje:

13.5.1. už automobilio stovėjimą iki 2 valandų 4 minučių – 0,30 Eur;

13.5.2. už automobilio stovėjimą nuo 2 valandų 4 minučių iki keturių valandų 9 minučių –0,60 Eur;

13.5.3. už automobilio stovėjimą 10 valandų – 1,70 Eur;

13.5.4. už automobilio stovėjimą, nepriklausomai nuo tą dieną stovėto laiko – 1,70 Eur, sumokant vėliau ar išvykus iš nustatytos mokėjimo vietos iki tos dienos 24 val.;

13.5.5. už automobilio statymo abonemento leidimą:

13.5.5.1. 14,00 Eur mėnesiui už 1 transporto priemonę;

13.5.5.2. 13,00 Eur mėnesiui už 1 transporto priemonę, turint galiojantį elektroninį terminuotą bilietą be nuolaidos;

13.5.5.3. 145,00 Eur metams už 1 transporto priemonę;

13.5.5.4. 139,00 Eur metams už 1 transporto priemonę, turint galiojantį elektroninį terminuotą bilietą be nuolaidos;

13.5.5.5. už pirmą gyventojo leidimą – 1,50 Eur metams už 1 transporto priemonę;

13.5.5.6. už antrą gyventojo leidimą – 72,00 Eur už 1 transporto priemonę;

13.5.5.7. už mėnesio leidimą automobiliams statyti konkrečioje stovėjimo vietoje – 14,00 Eur už 1 stovėjimo vietą;

13.5.5.8. už mėnesio leidimą automobiliams statyti konkrečioje stovėjimo vietoje – 7,00 Eur už 1 stovėjimo vietą. Ši kaina taikoma asmenims, apmokestinamoje zonoje savo lėšomis įrengusiems savivaldybės automobilių stovėjimo vietas arba suteikusiems paramą savivaldybės automobilių stovėjimo vietų įrengimui Savivaldybės administracijos direktoriaus nustatyta tvarka.

13.6. Metinio lengvatinio leidimo kaina – 29,00 Eur už 1 transporto priemonę.“

2. Nustatyti, kad šio sprendimo 1.2 papunktis įsigalioja euro įvedimo Lietuvos Respublikoje dieną.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 18, prieš – 3, susilaikė – 3.

31. SVARSTYTA. Klaipėdos miesto savivaldybės tarybos 2013 m. lapkričio 28 d. sprendimo Nr. T2-300 „Dėl Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“ pakeitimas.

Pranešėja – A. Šnepetienė, Licencijų, leidimų ir vartotojų teisių apsaugos skyriaus vedėja. Aiškina, kad sprendimo projektas parengtas, atsižvelgiant į numatomą euro įvedimą Lietuvos Respublikoje.

M. Žilys praneša apie nusišalinimą svarstant klausimą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2013 m. lapkričio 28 d. sprendimo Nr. T2-300 „Dėl Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“ pakeitimo:

„1. Pakeisti Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatus, patvirtintus Klaipėdos miesto savivaldybės tarybos 2013 m. lapkričio 28 d. sprendimu Nr. T2‑300 „Dėl Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“ (Klaipėdos miesto savivaldybės tarybos 2014 m. sausio 30 d. sprendimo Nr. T2-6 ir 2014 m. kovo 27 d. sprendimo Nr. T2-61 redakcijos):

1.1 pakeisti 21 punktą ir jį išdėstyti taip:

„21. Vietinės rinkliavos dydis nustatomas eurais be centų, kai vietinės rinkliavos dydis yra lygus arba viršija 10 eurų. Kai vietinės rinkliavos dydis neviršija 10 eurų, jis nustatomas eurais su centais, išreiškiant vieno skaitmens po kablelio tikslumu.“;

1.2. pakeisti 23 punktą ir jį išdėstyti taip:

,,23. Už leidimo įrengti išorinę reklamą Klaipėdos miesto savivaldybės teritorijoje išdavimą nustatomi tokie rinkliavos dydžiai:

23.1. ant savivaldybei priklausančių ar patikėjimo teise valdomų objektų ar teritorijų:

23.1.1. reklamos įrenginių reglamentavimo zonose PR1, PR2, MG, GD, GM – 104 Eur metams už 1 kv. m išorinės reklamos ploto;

23.1.2. reklamos įrenginių reglamentavimo zonoje VK – 115 Eur metams už 1 kv. m išorinės reklamos ploto;

23.1.3. reklamos įrenginių reglamentavimo zonose SN1, SN2 – 139 Eur metams už 1 kv. m išorinės reklamos ploto;

23.1.4. reklamos įrenginių reglamentavimo zonose RT1, RT2 – 156 Eur metams už 1 kv. m išorinės reklamos ploto;

23.1.5. dinaminiams reklaminiams įrenginiams – 167 Eur metams už 1 kv. m išorinės reklamos ploto;

23.1.6. kintamo vaizdo ekranams – 174 Eur metams už 1 kv. m išorinės reklamos ploto;

23.1.7. už sumontuotų ant specialių išorinei reklamai skirtų transporto priemonių laikymą ar vežiojimą Klaipėdos miesto savivaldybės patvirtintu maršrutu miesto gatvėmis leidimą – 1057 Eur metams už 1 transporto priemonę;

23.1.8. už leidimą trumpalaikei reklamai – 0,6 Eur dienai už 1 kv. m išorinės reklamos ploto;

23.1.9. už leidimą įrengti iškabą – 29 Eur visam laikotarpiui, kuriam suderinta išorinė reklama, bet ne ilgiau kaip 5 metams;

23.2. ant ne savivaldybei priklausančių ar patikėjimo teise valdomų objektų ar teritorijų:

23.2.1. už leidimą įrengti iškabą – 29 Eur visam laikotarpiui, kuriam suderinta išorinė reklama, bet ne ilgiau kaip 5 metams;

23.2.2. už leidimą įrengti išorinę reklamą (išskyrus iškabas) – 29 Eur visam laikotarpiui, kuriam suderinta reklama, bet ne ilgiau kaip 5 metams;

23.3. už leidimo įrengti išorinę reklamą Jūros šventės ir miesto jubiliejinių bei istorinių sukakčių paminėjimo švenčių metu renginių teritorijoje (visos šventės metu):

23.3.1. iki 3 kv. m reklamos ploto – 177 Eur už visą reklaminį plotą;

23.3.2. už daugiau kaip 3 kv. m reklamos ploto – 290 Eur už visą reklaminį plotą.“

2. Nustatyti, kad šis sprendimas įsigalioja euro įvedimo Lietuvos Respublikoje dieną.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 19, prieš – 3, susilaikė – 0.

32. SVARSTYTA. Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimas.

Pranešėja – A. Šnepetienė, Licencijų, leidimų ir vartotojų teisių apsaugos skyriaus vedėja. Aiškina, kad sprendimo projektas parengtas, atsižvelgiant į numatomą euro įvedimą Lietuvos Respublikoje.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimo:

„1. Pakeisti Prekybos ir paslaugų teikimo miesto viešosiose vietose vietinės rinkliavos nuostatus, patvirtintus Klaipėdos miesto savivaldybės tarybos 2011 m. spalio 27 d. sprendimu Nr. T2‑331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“, ir juos išdėstyti nauja redakcija (pridedama).

2. Nustatyti, kad šis sprendimas įsigalioja euro įvedimo Lietuvos Respublikoje dieną.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaikė – 2.

33. SVARSTYTA. Klaipėdos miesto savivaldybės tarybos 2000 m. gruodžio 21 d. sprendimo Nr. 229 „Dėl Vietinės rinkliavos nuostatų ir dydžių patvirtinimo“ pakeitimas.

Pranešėjas – M. Poimanskis, Administracinės veiklos poskyrio vedėjas. Aiškina, kad sprendimo projektas parengtas, atsižvelgiant į numatomą euro įvedimą Lietuvos Respublikoje. Sprendimo projektu siūloma pakeisti Vietinės rinkliavos dydžius už leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą, nurodant vietinės rinkliavos dydžius eurais.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2000 m. gruodžio 21 d. sprendimo Nr. 229 „Dėl Vietinės rinkliavos nuostatų ir dydžių patvirtinimo“ pakeitimo:

1. Pakeisti Klaipėdos miesto savivaldybės tarybos 2000 m. gruodžio 21 d. sprendimą Nr. 229 „Dėl Vietinės rinkliavos nuostatų ir dydžių patvirtinimo“ – pakeisti 5 priedą „Vietinės rinkliavos už leidimo organizuoti komercinius renginius savivaldybei nuosavybės teise priklausančioje ar patikėjimo teise valdomojo viešo naudojimo teritorijoje išdavimą dydžiai“:
	1. pakeisti 1 punktą ir jį išdėstyti taip:

„1. Iš fizinių ir juridinių asmenų už leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą renkama vietinė rinkliava.“;

* 1. pakeisti 2.1 papunktį ir jį išdėstyti taip:

„2.1. atrakcionams (pripučiamiems, mechaniniams ir kitų rūšių įrenginiams):

2.1.1. 0,5 Eur už 1 kv. m, kai atrakcionai laikomi iki 1 savaitės (iki 7 kalendorinių dienų);

2.1.2. 0,7 Eur už 1 kv. m, kai atrakcionai laikomi nuo 1 iki 2 savaičių (nuo 8 iki 14 kalendorinių dienų);

2.1.3. 0,9 Eur už 1 kv. m, kai atrakcionai laikomi nuo 2 iki 3 savaičių (nuo 15 iki 21 kalendorinės dienos);

2.1.4. 1,1 Eur už 1 kv. m, kai atrakcionai laikomi nuo 3 iki 4 savaičių (nuo 22 iki 28 kalendorinių dienų);

2.1.5. 1,3 Eur už 1 kv. m, kai atrakcionai laikomi nuo 4 iki 5 savaičių ir daugiau (nuo 29 iki 35 kalendorinių dienų ir daugiau);“;

* 1. pakeisti 2.2.1 papunktį ir jį išdėstyti taip:

„2.2.1. jei renginio trukmė iki 3 val. – 7,2 Eur;“;

* 1. pakeisti 2.2.2 papunktį ir jį išdėstyti taip:

„2.2.2. jei renginio trukmė nuo 3 val. iki 6 val. – 14 Eur;“;

* 1. pakeisti 2.2.3 papunktį ir jį išdėstyti taip:

„2.2.3. jei renginio trukmė nuo 6 val. iki 24 val., t. y. 1 para – 29 Eur.“;

* 1. pakeisti 5 punktą ir jį išdėstyti taip:

„5. Galutinė rinkliavos suma atrakcionams apskaičiuojama 2.1 papunktyje nurodytą rinkliavos dydį dauginant iš vietos koeficiento (4 punktas) ir atrakcionų užimamo ploto. Galutinė rinkliavos suma renginiams apskaičiuojama 2.2 papunktyje nurodytą rinkliavos dydį dauginant iš vietos koeficiento (4 punktas) ir parų skaičiaus, jei renginys ilgesnis nei 1 para.“

1. Nustatyti, kad šis sprendimas įsigalioja euro įvedimo Lietuvos Respublikoje dieną.
2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 19, prieš – 0, susilaikė – 3.

34. SVARSTYTA. Klaipėdos miesto savivaldybės tarybos 2006 m. lapkričio 30 d. sprendimo Nr. T2-353 „Dėl uosto ir rezervinės teritorijos tarp Baltijos pr. tęsinio ir Varnėnų g. detaliojo plano patvirtinimo“ pakeitimas.

Pranešėja – J. Simonavičiūtė, Savivaldybės administracijos direktorė. Aiškina, kad Klaipėdos miesto savivaldybės taryba 2006 m. lapkričio 30 d. sprendimu Nr. T2-353 „Dėl uosto ir rezervinės teritorijos tarp Baltijos pr. tęsinio ir Varnėnų g. detaliojo plano patvirtinimo“ patvirtino detalųjį planą ir sprendimo 2 punktu nustatė, kad šiuo detaliuoju planu numatytam statyti keleivių ir krovinių terminalui funkcionuoti reikalinga dviejų lygių Baltijos prospekto ir Minijos gatvės sankryža, inžineriniai tinklai, susisiekimo komunikacijos turi būti projektuojamos kartu su terminalo techniniu projektu ir įrengiama iki šio objekto pripažinimu tinkamu naudoti. Klaipėdos keleivinis laivų terminalas pradėjo terminalo pridavimo procedūras. Atstovas iš Klaipėdos miesto savivaldybės įvertinęs Tarybos sprendimą, kuriuo buvo patvirtintas detalusis planas ir įrašytas punktas dėl dviejų lygių sankryžos pastatymo, tarnybiniu pranešimu konstatavo, kad negali pasirašyti priėmimo akto, kadangi patvirtintame sprendime yra įrašyta nuostata, jog turi būti pastatyta dviejų lygių sankryža. Pripažįstant netekusiu galios šią nuostatą, keleivių ir krovinių terminalo ir sankryžos statyba bus vykdoma pagal atskirus projektus ir statybos užbaigimo procedūras.

A. Šulcas klausia, kas vertė Savivaldybės administraciją atsisakyti 10 metų galiojančios nuostatos, jog dviejų lygių sankryža yra būtinybė.

J. Simonavičiūtė sako, kad Savivaldybės atstovas negali pasirašyti priėmimo akto. Savivaldybė gali būti paduota į teismą ir nebus argumentų apsiginti. Sankryža yra Valstybės strateginės reikšmės objektų sąraše ir ji bus pastatyta, jei toks poreikis bus iš valstybės lėšų.

A. Šulcas sako, kad Teisės skyrius buvo pateikęs pažymą, kurioje aiškino, jog nereikia naikinti antrojo punkto, nes jis nesukelia jokių teisinių pasekmių. Dabar aiškinama, kad teisinės pasekmės atsiranda.

J. Simonavičiūtė sako, kad atsiranda kliuvinys priimant objektą eksploatacijai. Teisės skyriaus išvadose buvo siūlymas, esant reikalui tikslinti 2006 metų detaliojo plano sprendinius techninio projekto rengimo metu, spręsti dėl 2006 m. lapkričio 30 d. tarybos sprendimo Nr. T2-353 2 punkto keitimo ar panaikinimo.

R. Staševičiūtė sako, kad Teritorijų planavimo komitetas nusprendė dėl šio sprendimo projekto apsispręsti Tarybos posėdžio metu. Asmeniškai mano, kad šį objektą reikia priduoti. Jei Savivaldybės administracijos atstovas nepasirašys akto, terminalas negalės būti atidarytas. Tačiau yra ir kitas klausimas – garbės dalykai. Kai reikėjo tvirtinti detalųjį planą, statytojai būtų sutikę ir su keturių lygių sankryža. Balsuos „už“, nors tai padaryti sunku.

A. Barbšys sako, kad iš pažadėtų Baltijos prospekte įrengti trijų sankryžų, tik viena yra pradėta. Mano, jog dviejų lygių sankryžos greičiausiai nebus niekada.

A. Šulcas siūlo nepritarti sprendimo projektui, atidėti jo svarstymą. Galbūt, būtų galima koreguoti antrą punktą, atsižvelgiant į realią situaciją, kad pirmasis lygis jau yra statomas, kartu gauti ir Lietuvos Respublikos susisiekimo ministerijos, Lietuvos Respublikos Vyriausybės, Klaipėdos valstybinio jūrų uosto direkcijos įsipareigojimus. Kviečia nebalsuoti už šį sprendimą.

V. Vareikis mano, kad reikia eiti į susitarimą ir keisti sprendimus, kurie nebeatitinka laiko reikalavimų. Trijų sankryžų Baltijos prospekte įrengimo klausimą Savivaldybė turi intensyviai spręsti Lietuvos Respublikos Vyriausybėje. Sako, kad pritars sprendimo projektui.

S. Budinas sako, kad neaišku, ar išvis kada nors bus reikalinga dviejų lygių sankryža. Krovinių srauto nukreipimas į pietinį išvažiavimą būtų didesnis prioritetas, negu įrengti visas sankryžas Baltijos prospekte ir visą sunkųjį transportą nukreipti per miestą. Mano, kad reikia pakoreguoti prioritetus. Siūlo pritarti pateiktam sprendimo projektui.

V. Čepas mano, kad prie geros diplomatijos ir principinės pozicijos, bus įrengtos visos trys sankryžos Baltijos prospekte. Siūlo balsuoti už sprendimo projektą.

R. Taraškevičius mano, kad būtina svarstyti sunkaus krovininio transporto srauto nukreipimą per pietinį išvažiavimą.

Z. Šličytė mano, kad terminalas jau pastatytas ir jis turi dirbti, ir kad neleisti priimti šitokį brangų objektą būtų nesąžininga.

V. Bernotas sako, kad reikia pritarti sprendimo projektui ir netrukdyti terminalo veiklai. Mano, kad sunkųjį krovininį transportą nukreipti per Baltijos prospektą yra netikslinga.

B. Petrauskas praneša, kad nusišalina nuo šio klausimo svarstymo, bet prieš išeinant iš salės, pasisakys. Aiškina, kad detaliajame plane buvo numatyta, jog Baltijos-Minijos gatvių sankryžoje bus dviejų lygių sankryža. Ir buvo numatyti du etapai. Sankryžos, kuri yra daroma pirmajame etape, didžioji dalis lėšų eina antrosios eilės parengiamiesiems darbams. 6 mln. Lt yra komunikacijų iškėlimas, kad būtų galima padaryti tunelį. Sankryža turi būti įrengta tam tikros konfiguracijos, lygių, priklausomai nuo transporto srauto. Jei nėra didelio srauto, tai nereikia ir tunelio, ir dar vieno lygio. Pradžioje, tik pradėjus dirbti terminalui, transporto srautas tikrai nebus didelis. Kai šis srautas išaugs, gal per 4-5 metus, tada bus prašoma išduoti sąlygas tunelio įrengimui. Praneša, kad nusišalina nuo šio klausimo svarstymo.

L. Petraitienė sako, kad uostas yra šalies maitintojas, todėl reikia pritarti sprendimo projektui.

A. Barbšys sako, kad Lietuvos Respublikos Vyriausybė, Lietuvos Respublikos susisiekimo ministerija, Klaipėdos valstybinio jūrų uosto direkcija turi aiškiai pasakyti, kas bus daroma toliau su numatytomis įrengti sankryžomis.

A. Šulcas sako, kad atsiima savo siūlymą, atidėti sprendimo projekto svarstymą bei jį koreguoti.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2006 m. lapkričio 30 d. sprendimo Nr. T2-353 „Dėl uosto ir rezervinės teritorijos tarp Baltijos pr. tęsinio ir Varnėnų g. detaliojo plano patvirtinimo“ pakeitimo:

„pripažinti netekusiu galios Klaipėdos miesto savivaldybės tarybos 2006 m. lapkričio 30 d. sprendimo Nr. T2-353 „Dėl uosto ir rezervinės teritorijos tarp Baltijos pr. tęsinio ir Varnėnų g. detaliojo plano patvirtinimo“ 2 punktą.“

BALSUOTA: už – 19, prieš – 2, susilaikė – 4.

Z. Šličytė siūlo įpareigoti Savivaldybės administraciją parengti kreipimąsi į Lietuvos Respublikos Vyriausybę sankryžų įrengimo klausimu.

35. SVARSTYTA. Savivaldybės švietimo įstaigų patalpų suteikimo paslaugos kainos nustatymas.

Pranešėja – L. Prižgintienė, Švietimo skyriaus vedėja. Aiškina, kad sprendimo projektu siūloma nustatyti patalpų suteikimo paslaugos kainas savivaldybės švietimo įstaigoms. Šis sprendimo projektas parengtas, atsižvelgus į Klaipėdos miesto savivaldybės kontrolės ir vidaus tarnybos išvadas dėl neteisingai traktuojamos patalpų nuomos laisvu nuo užsiėmimų metu. Atsižvelgiant į tai, kad teisės aktai, susiję su turto nuoma, nenumato galimybės nuomoti patalpas valandomis, tokia veikla šiame sprendimo projekte vadinama patalpų suteikimo paslauga. Siūloma, kad ši paslauga būtų skirstoma į dvi dalis – kai patalpos suteikiamos veiklai (sportinei, meninei, mokomajai) ir kai patalpos suteikiamos vienkartiniams renginiams (konferencijoms, susirinkimams, seminarams, koncertams, varžyboms ir kt.).

NUSPRĘSTA. Pritarti sprendimo projektui. Priimti sprendimą dėl savivaldybės švietimo įstaigų patalpų suteikimo paslaugos kainos nustatymo:

„1. Nustatyti savivaldybės švietimo įstaigų patalpų suteikimo paslaugos kainą:

1.1. vienos valandos kainą pagal patalpų paskirtį (priedas);

1.2. vienos valandos kainą vienkartiniams renginiams – 103,58 Lt / 30,00 Eur.

2. Nustatyti, kad kaina eurais įsigalioja euro įvedimo Lietuvos Respublikoje dieną.

3. Pripažinti netekusiu galios Klaipėdos miesto savivaldybės tarybos 2002 m. lapkričio 28 d. sprendimo Nr. 282 „Dėl Klaipėdos miesto savivaldybės biudžetinių sporto įstaigų darbo organizavimo pertvarkymo“ 8 punktą.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaikė – 3.

36. SVARSTYTA. Dėl Liudviko Stulpino atminimo įamžinimo Klaipėdoje

Pranešėjas – N. Lendraitis, Kultūros skyriaus vedėjas. Aiškina, kad sprendimo projektu siūloma pritarti VĮ Klaipėdos valstybinio jūrų uosto direkcijos iniciatyvai savo lėšomis įamžinti Klaipėdoje jūrų kapitono Liudviko Stulpino atminimą – pastatyti jam paminklą.

NUSPRĘSTA. Pritarti sprendimo projektui. Priimti sprendimą dėl Liudviko Stulpino atminimo įamžinimo Klaipėdoje:

„1. Pritarti VĮ Klaipėdos valstybinio jūrų uosto direkcijos iniciatyvai savo lėšomis įamžinti Klaipėdoje Liudviko Stulpino atminimą – pastatyti jam paminklą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaikė – 0.

37. SVARSTYTA. Klaipėdos miesto akademinių reikalų tarybos sudėties patvirtinimas.

Pranešėja – N. Laužikienė, Ugdymo ir kultūros departamento direktorė. Aiškina, kad sprendimo projektu siūloma patvirtinti Klaipėdos miesto akademinių reikalų tarybos sudėtis, kurios tikslas – stiprinti bendradarbiavimą tarp Savivaldybės ir akademinės bendruomenės – siekiant, kad Klaipėda taptų akademiniu centru.

NUSPRĘSTA. Pritarti sprendimo projektui. Priimti sprendimą dėl Klaipėdos miesto akademinių reikalų tarybos sudėties patvirtinimo:

„1. Patvirtinti šios sudėties Klaipėdos miesto akademinių reikalų tarybą:

Saulius Budinas, Klaipėdos miesto savivaldybės tarybos Ugdymo ir jaunimo reikalų komiteto pirmininkas;

Nerijus Čapas, Klaipėdos miesto savivaldybės tarybos Socialinių reikalų komiteto narys;

Vytautas Čepas, Klaipėdos miesto savivaldybės tarybos Ugdymo ir jaunimo reikalų komiteto narys;

Airida Čėsnienė, Klaipėdos miesto savivaldybės administracijos jaunimo reikalų koordinatorė;

Kęstutis Dučinskas, Klaipėdos universiteto senato pirmininkas;

Genovaitė Kalvaitienė, Lietuvos aukštosios jūreivystės mokyklos Karjeros centro vadovė;

Virginija Kazakauskienė, Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo pavaduotoja;

Eimantas Kiudulas, Lietuvos pramonininkų konfederacijos deleguotas narys, UAB Klaipėdos laisvosios ekonominės zonos valdymo bendrovės generalinis direktorius;

Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

Angelė Lileikienė, Lietuvos verslo kolegijos direktorė;

Gražina Markvaldienė, Klaipėdos valstybinės kolegijos direktorė;

Jolanta Mileškienė, Klaipėdos apskrities darbdavių asociacijos deleguota narė;

Violeta Petrušienė, Klaipėdoje veikiančių profesinių mokyklų deleguota atstovė, Klaipėdos siuvimo ir paslaugų verslo mokyklos direktorė;

Vilija Prižgintienė, Klaipėdos mokyklų direktorių tarybos deleguota narė, Klaipėdos „Ąžuolyno“ gimnazijos direktorė;

Vilhelmas Simėnas, Klaipėdoje veikiančių aukštųjų mokyklų studentų atstovybių atstovas, Lietuvos verslo kolegijos studentų sąjungos prezidentas;

Gabija Skučaitė, Socialinių mokslų kolegijos direktorė;

Eglė Zalatoriūtė, VšĮ LCC tarptautinio universiteto vyriausioji tarpinstitucinės veiklos patarėja.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 19, prieš – 0, susilaikė – 2.

38. SVARSTYTA. Viešosios įstaigos Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainių patvirtinimas.

Pranešėja – E. Deltuvaitė, Tarptautinių ryšių, verslo plėtros ir turizmo skyriaus vedėja. Aiškina, kad šiuo sprendimo projektu yra siekiama ištaisyti Klaipėdos miesto savivaldybės tarybos 2014-09-15 sprendimo Nr. T2-232 „Dėl viešosios įstaigos Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainių patvirtinimo“ prieduose pastebėtas technines–redakcines klaidas iki Kūrybinio inkubatoriaus Kultūros fabriko atidarymo.

NUSPRĘSTA. Pritarti sprendimo projektui. Priimti sprendimą dėl viešosios įstaigos Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainių patvirtinimo:

„1. Patvirtinti VšĮ Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainius iki euro įvedimo Lietuvos Respublikoje dienos (pridedama).

2. Patvirtinti VšĮ Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainius nuo euro įvedimo Lietuvos Respublikoje dienos (pridedama).

3. Nustatyti, kad šio sprendimo 2 punktas įsigalioja euro įvedimo Lietuvos Respublikoje dieną.

4. Nustatyti, kad šio sprendimo 1 punktas pripažįstamas netekusiu galios euro įvedimo Lietuvos Respublikoje dieną.

5. Pripažinti netekusiu galios Klaipėdos miesto savivaldybės tarybos 2014 m. rugsėjo 15 d. sprendimą Nr. T2-232 „Dėl viešosios įstaigos Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainių patvirtinimo“.

6. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 20 , prieš – 0, susilaikė – 1.

Posėdis baigėsi 16.00 val.

|  |  |
| --- | --- |
| Posėdžio pirmininkas | Vytautas Grubliauskas |
|  |  |
| Posėdžio pirmininkas |  Artūras Šulcas |

|  |  |
| --- | --- |
| Tarybos sekretorius |  Modestas Vitkus |

V. Palaimienė, tel. 39 60 69

2014-11-19